Ulasan News Penting Minit Mesyuarat ECB

Minit mesyuarat ECB yang dikeluarkan pada Khamis menunjukkan terdapatnya kebimbangan terhadap potensi untuk pasaran mencapai lebih daripada yang disasarkan bank pusat (market overshooting), terutamanya dalam pasaran matawang.
Minit kali ini juga menyatakan bahawa inflasi ketika ini sedikit di bawah jangkaan yang disebabkan oleh impak harga minyak dan kadar tukaran matawang.
Namun begitu, ECB dilihat memberi komen yang positif terhadap pertumbuhan dan yakin inflasi akan menuju ke paras sasaran secara beransur-ansur. Inflasi teras (core-inflation) telah menunjukkan isyarat kenaikan tetapi masih memerlukan lebih banyak bukti untuk menentukan sama ada ia dalam trend yang menaik.
 Terdapat juga ahli ECB yang berpendapat lebih hawkish di mana beliau menyatakan pemulihan ekonomi ketika ini boleh bergerak dengan sendirinya (self-sustaining) dan perlunya mempertimbangkan perubahan dalam komunikasi ECB selepas ini.
Retorik secara keseluruhan terus menunjukkan bahawa ECB akan berhati-hati dalam mengetatkan polisinya walaupun dengan keyakinan terhadap pertumbuhan di masa akan datang.
Matawang Euro jatuh selepas data ini dikeluarkan pukul 7.30 malam tadi dengan spekulasi bahawa ECB berkemungkinan membuat campur-tangan pasaran (intervention) untuk melemahkan euro.


GBP/USD Susut Ke $1.2500, Minggu Ini Boleh Ke Melonjak Balik?

Semakin menuju dagangan pada penghujung minggu lalu, carta harga pasangan mata wang GBP/USD dilihat semakin menunjukkan corak penurunan.
Ini telah membantutkan kenaikan yang berlaku pada awal minggu yang telah mencatatkan paras tertinggi terbaru 10 bulan.
Ketika tumpuan diberikan pada laporan data pekerjaan NFP Amerika Syarikat (AS) pada Jumaat, harga telah turun mencecah 1.24000 pada reaksi awal terbitan data tersebut.
US dolar sedikit mengukuh setelah komponen laporan yang diterbitkan adalah positif dan menyokong raja mata wang itu, namun momentum kembali pudar pada penutup dagangan sesi terakhir minggu tersebut.
Tumpuan akan terarah pada data inflasi AS pula pada minggu ini, dan mata wang Pound akan memberi reaksi pada data pertumbuhan ekonomi UK yang akan dterbitkan pada Khamis.
Juga ucapan oleh Gabenor bank pusat England (BOE) Andrew Bailey akan diberikan perhatian minggu ini untuk petunjuk dasar monetari selanjutnya.

Sehingga menyambung dagangan pada awal minggu ini, harga masih berlegar perlahan di atas paras 1.24000 di sesi Asia pagi ini.
 Namun, pergerakan harga yang kekal di bawah halangan Moving Average 50 (MA50) pada rangka masa 1 jam di carta GBP/USD menyukarkan jangkaan untuk harga meningkat lebih tinggi.
Jika penurunan harga berlaku di bawah paras 1.24000, harga berkemungkinan boleh susut lebih rendah menuju zon tumpuan 1.22000.
Seterusnya, zon RBS (resistance become support) pada 1.22000 pula akan menjadi sasaran setelah isyarat bearish harga lebih jelas.
Namun jika harga berjaya melantun naik semula dari paras 1.24000, melepasi halangan MA50 akan menjangkakan pergerakan trend bullish minggu-minggu sebelum ini bakal diteruskan kembali.
Sasaran adalah untuk menguji dahulu paras rintangan pada 1.25000 sebelum kenaikan yang berjaya diteruskan akan catatkan paras ketinggian terbaru minggu ini.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Cuba Teruskan Kenaikan, Namun Pergerakan Harga Masih ‘Lemau’

US dolar didagangkan mendatar pada pertengahan minggu ini sementara pelabur kini sedang menantikan pula ucapan oleh Pengerusi Federal Reserve (Fed) Jerome Powell di hadapan Kongres pada sesi New York sebentar lagi.
US dolar dilihat sedikit menguat pada sesi Asia pagi ini (Rabu) menyambung pengukuhan awal yang tercetus pada sesi sebelumnya berkemungkinan tumpuan pelabur mula terarah kepada pengetatan polisi monetari Fed dengan jangkaan beberapa lagi kenaikan kadar faedah berterusan sehingga mesyuarat penghujung tahun.
Bagi mata wang Pound pula, dijangkakan berlakunya sedikit peningkatan pada bacaan data inflasi tahunan UK untuk bulai Mei yang akan diterbitkan pada  awal sesi Eropah sebentar lagi dengan jangkaan meningkat kepada 9.1% berbanding pada bulan sebelum ini pada 9.0%.
Sementara itu, Ketua Ekonomi dan Pengarah Eksekutif Analisis Monetari Huw Pill Bank Of England (BOE) menyatakan bahawa mereka bersedia untuk bertindak berdasarkan kesan tekanan harga yang berterusan.

Pergerakan harga pada carta pasangan mata wang GBP/USD menyaksikan corak kenaikan harga sejak pembukaan awal minggu namun masih pada momentum yang perlahan.
Kenaikan harga sehingga dagangan Selasa semalam melihatkan harga menguji zon rintangan pada 1.23000 namun gagal untuk mengekalkan kenaikan lebih tinggi sebelum susut semula di bawah zon tersebut pada dagangan sesi New York.
 Dagangan yang bersambung pada sesi Asia pagi ini (Rabu), penurunan harga dilihat telah menembusi paras halangan Moving Average 50 (MA50) yang boleh mencetuskan jangkaan awal bagi corak perubahan trend yang bakal berlaku pada carta harga GBP/USD tersebut.
Sekiranya harga berjaya menyambung penurunan hari ini, harga bakal menyusut di bawah zon 1.22000 dan seterusnya akan menjangkakan penurunan lanjut menuju ke paras sekitar 1.21000 dahulu sebelum kembali mencecah hingga zon support 1.20000 untuk memaparkan pergerakan bearish.
Sebaliknya jika harga berjaya meneruskan kenaikan pula, dilihat harga akan cuba melepasi semula rintangan pada 1.23000 sebelum meneruskan kenaikan yang lebih tinggi menuju ke zon rintangan 1.24000 pula.
Zon tersebut telah dicapai pada minggu lalu susulan lonjakan harga dengan pengukuhan Pound yang menerima reaksi positif pada keputusan mesyuarat bank pusat England (BOE).
Terbitan data inflasi UK pada awal sesi Eropah sebentar lagi dijangka akan memacu pergerakan harga selanjutnya.
Lihat gambar carta harga GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD Cuba Untuk Mengukuh, Berhasil Ke?

US dolar tampaknya meraih sedikit sokongan daripada pelabur pada sesi sebelum ini, menunjukkan mata wang gergasi itu mencatat kenaikan berbanding kebanyakan pesaing utama.
Sementara pasaran Wall Street yang pada mulanya dibuka dengan kukuh dengan menghampiri paras tertinggi sepanjang masa, kembali memaparkan penurunan menyebabkan kebanyakan indeks utama ditutup bercampur.
Peningkatan yang dicatatkan dolar greenback dilihat berterusan pada sesi Asia hari ini, menyaksikan indeks dolar diniagakan meningkat pada sekitar 96.23.
Kenaikan ini memacu mata wang euro untuk bergelut mempertahankan kedudukannya di atas harga 1.1300.
 Di tengah ketidakhadiran pemangkin yang jelas, pelabur mula mengalihkan tumpuan kepada spekulasi mengenai Federal Reserve (Fed) AS mungkin akan menaikkan kadar faedah secepatnya pada Mac 2022.
Hasil perbendaharaan AS 10 tahun pula terus bergerak mendatar di sekitar tahap yang sama pada 1.47%.
Meneliti pergerakan pound, mata wang itu dilihat masih mengekalkan momentum pengukuhannya di paras tertinggi terbaru untuk bulan ini setelah disokong oleh berita positif mengenai Brexit.
Kesatuan Eropah (EU) dan UK dilaporkan telah mencapai kesepakatan untuk meningkatkan kuota pekerja Britain daripada 50% kepada 70% dalam kapal nelayan yang akan mula berkuatkuasa pada April 2022.


Komen Gabenor BOE Tak Berdaya Lonjakkan GBP/USD, Harga Turun Lagi!

Berbeza berbanding Euro yang lebih positif, Pound Sterling alami penyusutan pada dagangan Rabu semalam ketika tumpuan terarah kepada ucapan Gabenor bank pusat England (BOE), Andrew Bailey.
Sebelum ini BOE telah memberi isyarat awal untuk menghentikan pengetatan dasar, dan pada ucapan Bailey semalam, beliau melihat kenaikan lanjut pada kadar faedah mungkin diperlukan namun masih tidak membuat sebarang keputusan.
Masih lagi pemerhatian terhadap kesan pengetatan dasar monetari sebelum ini perlu diperhatikan ke atas ekonomi sebelum membuat keputusan dasar yang selanjutnya.
Walaupun sentimen pasaran yang dipulihkan oleh data positif sektor ekonomi China yang melemahkan US dolar, namun gagal dimanfaatkan Pound.

Oleh itu, carta harga pasangan mata wang GBP/USD pada Rabu semalam telah memaparkan penurunan harian sekitar 120 pips.
Ketika kenaikan pada awalnya menuju ke paras 1.21000, terjunan harga kembali berlaku sehingga mencecah sekitar 1.19700 sebelum menutup dagangan sesi New York di atas paras 1.2000 semula.
 Menyambung dagangan di sesi Asia pagi Khamis ini, harga masih berlegar perlahan di paras 1.2000 tersebut, namun pelabur melihat petunjuk bearish dengan harga yang kini berada di bawah halangan Moving Average 50 (MA50) pada rangka masa 1 jam di carta GBP/USD.
Sekiranya harga menyambung penurunan di bawah 1.2000, paras sokongan sekitar 1.19000 dilihat akan sekali lagi menjadi tumpuan seperti dagangan awal minggu ini.
Penurunan lebih rendah boleh berlaku dengan sasaran harga terendah terbaru dijangka mencecah sekitar 1.18800.
Namun jika harga berjaya paparkan lonjakan semula dari zon 1.2000, kenaikan harga dilihat perlu menguji rintangan awal pada 1.21000 sebelum mencabar semula ketinggian dicapai minggu ini dan minggu lalu iaitu sekitar 1.21400.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Bekalan Minyak Di US Berkurangan Minggu Lalu

The Energy Information Administration (EIA) atau Pengurusan Informasi Tenaga di AS melaporkan inventori minyak mentah yang berkurangan sebanyak 3.6 juta tong pada minggu berakhir 21 April berbanding kemerosotan 1 juta tong yang dicatatkan sebelum itu.
Jangkaan kepada data kali ini ialah pengurangan 1.1 juta tong yang jauh lebih rendah berbanding data sebenar kali ini.
 Data ini dikeluarkan setiap minggu oleh The Energy Information Administration (EIA) yang mengira perubahan dalam inventori minyak di US setiap minggu. Ia dikeluarkan selepas empat hari minggu tersebut berakhir.
Data terbaru inventori minyak mentah yang dikeluarkan oleh Institut Petroleum Amerika (API) pula merekodkan peningkatan stok sebanyak 900,000 tong pada minggu berakhir 21 April berbanding pengurangan 800,000 yang direkodkan pada minggu sebelum itu.
Harga minyak mentah global di bawah tekanan semasa sesi Eropah pada Selasa dengan minyak WTI jatuh ke paras terendah $49.00. Masih ada kebimbangan kepada lebihan bekalan dan keraguan kepada OPEC sama ada mahu memotong bekalan atau tidak.


Euro Melonjak Semalam? Ini Komen Yang Dikeluarkan Oleh Presiden ECB

Matawang Euro melonjak pada sesi dagangan Isnin selepas komen yang dikeluarkan oleh Presiden European Central Bank, Mario Draghi. Matawang Euro menguat berbanding matawang utama yang lain dengan EUR/USD naik sehingga 65 pip pada awal sesi New York.

Pasangan matawang EUR/AUD, EUR/NZD dan EUR/JPY masing-masing merekodkan kenaikan lebih daripada 70 pip semalam berikutan komen oleh beliau.

Draghi dalam ucapannya semalam tidak menunjukkan perwatakan biasa yang dovish kerana komen yang positif terhadap inflasi sekaligus mengaktifkan kenaikan Euro.

 Dengan tiada data ekonomi penting yang dikeluarkan, tumpuan pasaran terarah kepada ucapan oleh Mario Draghi di hadapan Parlimen Eropah.

Pemerhati pasaran melihat beliau bernada positif terhadap keadaan pasaran pekerjaan dan juga inflasi di Zon Eropah. Beliau menunjukkan pasaran pekerjaan semakin baik dan bagaimana ia menghasilkan kesan yang sedikit negatif kepada sesetengah bahagian dalam ekonomi.

Beliau juga menyebut pertumbuhan gaji berpotensi tinggi meneruskan kenaikan yang boleh menyebabkan peningkatan dalam harga domestik (Inflasi). Draghi turut mengatakan walaupun data inflasi (CPI) kekal di sekitar paras semasa, tetapi terdapat kenaikan dalam inflasi teras (Core-CPI).

Dengan komen yang positif terhadap inflasi, ia telah menyebabkan kenaikan matawang Euro secara keseluruhan.


Apa Punca yang Menyebabkan Pasaran Komoditi Ini Semakin Tenat?

Oil Hub Cushing, Oklahoma merupakan tempat penyimpanan minyak utama NYMEX dan kemudahan simpanan terbesar di Amerika Syarikat. Kini, stok simpanan minyak mentah di sana meningkat 1.16 juta tong yang juga mewakili angka mingguan terbesar di Amerika Syarikat.
Jumlah inventori petrol menurun minggu lepas, manakala inventori bahan api sulingan pula mencatat kenaikan 2.0 juta tong. Paling membimbangkan, inventori petrol diseluruh dunia masih berlegar berhampiran paras tertinggi oleh kerana harga minyak mencatat kemerosotan paling teruk dalam sejarah.
OPEC berkata pada Rabu dalam laporan bulanan bulan Ogos, pertumbuhan minyak mentah dijangka meningkat sebanyak 30,000 tong sehari.
 Awal minggu ini, Presiden OPEC, Mohammed bin Saleh dilihat cuba menenangkan pasaran dengan mengadakan perbincangan dengan pengeluar utama dari 14 anggota OPEC pada bulan September nanti. Pertemuan yang bakal diadakan di Algeria itu bertujuan untuk mencari jalan penyelesaian bagi menstabilkan harga minyak mentah.
Pengeluaran minyak Arab Saudi juga merekodkan peningkatan.
Sebelum ini, OPEC mencetuskan kontroversi apabila memutuskan keputusan strategik bagi mengekalkan jumlah pengeluaran minyak harian. Keputusan ini secara tidak langsung menyumbang kepada kebanjiran minyak mentah dalam pasaran.


Analisis GOLD – Harga Emas Ke Paras $1,800 Hari Ini?

Gagal mencapai paras sasaran $1,800 pada Selasa lalu, harga emas telah pamerkan penurunan sehingga hampir 300 pips.
Namun pada dagangan Rabu semalam bersambung ke sesi Asia pagi ini, harga emas kian mendaki semula untuk menuju kembali ke paras $1,800.
Harga emas terus dipengaruhi oleh perubahan nilai US dolar dalam pasaran dan penyusutan pada nilai US dolar telah mendorong kenaikan semula harga emas.
US dolar semakin bergerak lemah menuju penghujung minggu berikutan pelabur berwaspada menjelang laporan data pekerjaan NFP Amerika Syarikat (AS) yang akan memberi impak besar dalam pasaran.
Oleh itu, dapat dilihat harga pada carta XAU/USD yang mengukur nilai emas berbanding US dolar telah meningkat semula sejak semalam dari paras 1770.00.
Harga juga telah melepasi paras halangan Moving Average 50 (MA50) pada rangka masa 1 jam pergerakan harga di carta XAU/USD untuk isyarat kenaikan yang lebih tinggi.
Menyambung dagangan pada Khamis, harga meneruskan kenaikan lebih tinggi ke paras sekitar 1795.00 setakat jam 4.30 petang waktu tempatan.
 Pelabur masih sabar menanti sama ada harga mampu melonjak sehingga ke paras 1800.00 setelah zon tersebut masih kebal daripada dibolosi harga setelah diuji beberapa minggu.
Melepasi zon rintangan tersebut akan mencatatkan harga emas tertinggi terbaru untuk tempoh 10 minggu.
Namun jika situasi sama masih berulang, pelabur emas akan kembali alami kekecewaan apabila melihat harga emas menjunam semula masih gagal melepasi paras 1800.00.
Zon RBS (resistance become support) 1765.00 akan menjadi sasaran penurunan harga dan juga zon yang akan menyokong semula kenaikan harga seperti dagangan minggu-minggu sebelum ini.
Penurunan lebih rendah pada trend bearish akan menjadikan paras-paras seperti 1745.00 dan 1720.00 sebagai tumpuan pelabur semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Minyak Mentah Jatuh Selepas Kenaikan Mendadak Minggu Lalu

Ketidaktentuan dalam pergerakan US dolar terus memberikan sokongan kepada harga minyak mentah di mana pasaran ini lebih optimis dengan asas pasaran, selepas kejatuhan inventori di Amerika Syarikat sejak beberapa minggu lalu.
Harga minyak mentah dunia terutamanya WTI (West Texas Intermediate) melonjak pada Jumaat dari paras terendah $47 setong kepada $48.50 setong. Hal ini disebabkan terdapatnya bukti pembelian dalam pasaran Eropah yang menyebabkan kenaikan mendadak harga. Pasaran ini juga mendapat sokongan dari pemulihan risiko pasaran sebelum ini.
Data terbaru jumlah pelantar yang dikeluarkan oleh Baker Hughes juga merekod kejatuhan untuk kali kedua dalam masa tiga minggu kepada 758 daripada 763 pelantar sebelum ini. Ini juga merupakan kejatuhan tertinggi sejak Januari.
 Namun terdapat sedikit kejatuhan dalam sesi dagangan hari ini selepas lonjakan pada Jumaat.
“Ketika ini kami melihat aktiviti pengambilan untung selepas sesi Jumaat sementara menunggu data inventori minggu ini,” kata Hans van Cleef, ketua penganalisis ekonomi tenaga di ABN Amro.
“Jumlah pelantar mengalami kejatuhan mendadak sejak Januari, menunjukkan pasaran semakin mengetat,” kata bank ANZ.
Pasaran akan memberi perhatian kepada data inventori minyak mentah dari US pada Rabu 10.30 malam dan sebelum itu data API akan dikeluarkan yang juga perlu diberi perhatian.


Jangkaan Perniagaan di German Kekal Stabil

Data German Ifo Business Climate tidak berubah pada bulan November di paras 110.4 sama dengan data bulan sebelum. Jangkaan penganalisis bagi data ini ialah 110.6 yang berada di sekitar bacaan sebenar 110.4. Indeks ini masih berada di paras tertinggi sejak Mei 2014.
Data ini diambil dengan tinjauan ke atas 7,000 perniagaan di German yang ditanya tentang keadaan perniagaan semasa dan jangkaan enam bulan ke hadapan. Data ini dikeluarkan setiap bulan pada minggu ketiga bulan semasa. Maknanya di sini, data pada hari ini adalah bacaan bagi bulan November.
Indeks keadaan semasa menguat dari 115.1 kepada 115.6 tetapi ada sedikit kejatuhan dalam komponen jangkaan iaitu dari 105.9 pada Oktober kepada 105.5.
 Dalam komponen pembuatan pula menunjukkan kejatuhan dari paras 16.4 kepada 14.7 yang disebabkan kurangnya keyakinan dalam eksport walaupun ini masih lagi bacaan kedua tertinggi 2017. Manakala dalam pembinaan pula telah menguat sebagai catatan tertinggi tahun ini.
Sektor pembinaan adalah sektor yang mencatatkan bacaan terbaik, tetapi data secara keseluruhan menunjukkan ekonomi akan terus menguat dalam jangka masa pendek dengan polisi monetary yang semakin menunjukkan kesan positif.
Sejurus sahaja data ini dikeluarkan, pasaran memberikan respon yang tak menentu dengan Eur/Usd bergerak dari 1.0520 ke paras 1.0565. Manakala indeks saham DAX bergerak positif semula dari kejatuhan.

Teori Harga Minyak Global Oleh Penganalisis di Goldman Sach


Aussie Papar Kelemahan, AUD/USD Terus Alami Terjunan

Memantau harga kepada carta pasangan matawang AUD/USD nampaknya masih mengekalkan trend penurunan menghampiri 500 pips setelah capai paras tertinggi sekitar 0.75500 pada hujung Oktober.
Dollar Aussie terus tidak mengambil endah kepada terbitan data Keluaran Dalam Negara Kasar (KDNK) Australia yang merekod bacaan positif untuk memberi ruang kepada matawang USD untuk mengukuh.
Jelaslah matawang USD kekal memanfaatkan kesempatan yang diberikan susulan masih lagi peroleh tunjang utama dari kenyataan berbaur hawkish oleh Pengerusi Federal Reserve (Fed) Jerome Powell.
USD juga terus mengekalkan reputasi kedudukannya sebagai raja matawang pada ketika kebanyakan pelabur sudah mengambil langkah bersedia terhadap terbitan laporan data NFP Amerika Syarikat (AS).
Pergerakan harga turut dilihat telah kembali menguji paras terendah sepanjang 1 tahun pada 0.70650 di kala sesi Asia dan Eropah hari ini (Jumaat) dengan meneruskan lagi penurunan 4 hari berturut-turut.
Sejajar dengan itu, penurunan harga juga tampaknya seakan masih dengan corak downtrend setelah harga kekal didagangkan di bawah paras halangan Moving Average 50 (MA50) pada timeframe 1 jam.
 Kemampuan penurunan yang lebih rendah akan memperlihatkan pergerakan harga mencecah ke zon sokongan 0.70000 dan ia sering menyokong lonjakan yang terakhir kali dijejaki pada September 2020.
Penurunan yang menerobos zon sokongan itu secara tidak langsung akan memecahkan tembok paling kebal tersebut dengan jangkaan bakal menyentuh pula zon tumpuan pada tahun lalu di paras 0.69000.
Sebaliknya jika harga berjaya membuat perubahan trend bullish, zon SBR (support become resistance) 0.71000 berkebarangkalian akan dicapai terlebih dahulu sebelum mampu mengorak langkah lebih gah.
Kenaikan ketara dijangka bakal disaksikan pada 0.72000 untuk dicapai serta sekali gus akan memberi petunjuk jelas kepada pelabur untuk menyasarkan harga berupaya untuk kembali membuat kenaikan.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


NFP Dan Jangkaan Pergerakan US Dolar Malam Ini

Jabatan Buruh US akan mengeluarkan laporan NFP pukul 8.30 malam ini. Jangkaan bagi data kali ini ialah di sekitar 185,000 -194,000 dengan data bulan lalu hanya merekod penambahan  98,000. Manakala kadar pengangguran dijangka naik kepada 4.6% dari 4.5%. Purata gaji setiap jam (Averaged hourly earnings) pula dijangka naik 0.3% berbanding bulan lalu hanya mencatat kenaikan 0.2%.
Sebelum ini, The Fed menyatakan dalam mesyuarat Khamis bahawa bank pusat menjangka pasaran buruh yang sedia kukuh akan terus mengukuh di masa hadapan. Namun jika data hari ini mengecewakan akan mengurangkan keyakinan pelabur kepada pasaran US.
Jika dilihat melalui jangkaan yang dibuat, secara keseluruhan pasaran menjangkakan data NFP malam ini akan merekod penambahan pekerjaan di sekitar 175,000 sehingga 190,000 pekerjaan. Di mana, jika data sebenar berada dalam lingkungan ini akan memberi keyakinan kepada pasaran, manakala data yang jauh lebih rendah di bawah 120,000 tentunya akan mengecewakan.
Pasaran juga akan melihat data yang dikeluarkan hari ini secara terperinci sama ada terdapat kajian semula kepada bacaan 98,000 yang direkod bulan lepas.
The Fed akan meneliti data yang dikeluarkan hari ini sama ada ia menepati jangkaan yang dibuat. Catatan yang mengecewakan juga sudah tentu memberi kesan ‘bearish‘ kepada US dolar dan mengurangkan potensi kenaikan kadar pada Jun.
 Dari segi pasaran saham di Wallstreet, data yang mengecewakan dijangka memberi kesan negatif kepada Wallstreet yang ketika ini terus naik. Dengan pasaran komoditi ketika ini terus jatuh, data negatif dari US sudah tentu meningkatkan kebimbangan kepada pengurangan permintaan komoditi global dan terus menekan pasaran pasaran ini.
Beri perhatian juga kepada data Averaged-hourly earnings (purata gaji per jam) kerana ia akan menjadi petunjuk kepada pergerakan inflasi. Walaupun data pekerjaan baik tetapi data ini jauh meleset kita tidak akan melihat kenaikan kukuh oleh US dolar.
Tidak lupa juga data kadar pengangguran yang dijangka akan sedikit naik kepada 4.6%. Data yang terlalu tinggi atau terlalu rendah dari jangkaan ini juga akan memberi kesan besar kepada US dolar.
Hati-hati dengan data yang bercampur-campur kerana biasanya harga akan fluctuate (turun-naik) laju dalam masa yang singkat. Dalam erti kata lain ia boleh naik dengan tinggi sebelum jatuh menjunam atau sebaliknya.
Jangan lupa tonton Moshed Live Show malam ini, tepat jam 8 malam di Page Facebook Moshed – KLIK SINI ~ Team Moshed akan buat perbincangan tentang NFP secara LIVE. Jumpa anda ya!


Mata wang Utama Manfaatkan Kelemahan USD, Pelabur Kekal Waspada!

Pelabur kekal berwaspada memperlihatkan pasaran mata wang terus bergerak mendatar menjelang mesyuarat polisi FOMC dan laporan pendapatan korporat Amerika Syarikat pada minggu ini.
US dolar terus bergerak lemah di sekitar paras terendah tiga minggu di tengah-tengah jangkaan untuk kenaikan 75 mata asas oleh Federal Reserve (Fed) dalam memerangi inflasi.
Sementara euro masih mempertahankan keuntungannya walaupun sedikit terkesan dengan data keyakinan perniagaan Jerman yang lemah ke paras terendah dua tahun pada bulan Julai.
Krisis tenaga turut membebankan euro apabila Rusia mengumumkan saluran paip Nord Stream 1 hanya akan mengalirkan kira-kira 20% daripada kapasiti penuhnya.
 Ini menyebabkan Eropah tidak akan mempunyai gas asli yang mencukupi sepanjang musim sejuk akan datang.
Selain itu, dagangan pound turut memanfaatkan kelemahan US dolar untuk didagangkan lebih tinggi paras ketinggian tiga minggu.
Di sisi lain, dolar Aussie dan New Zealand juga didagangkan lebih kukuh dengan pelabur kini menantikan penerbitan data inflasi Australia untuk suku kedua pada hari Rabu.
Sekiranya tekanan harga terus menunjukkan peningkatan, ia boleh mendorong Reserve Bank of Australia (RBA) untuk melanjutkan peningkatan kadar faedah.
Sementara itu, dolar Kanada mendapat manfaat daripada kebangkitan semula dagangan minyak mentah yang pada mulanya suram ketika pembukaan pasaran awal minggu.


Analisis Teknikal AUD/JPY – Timeframe H1 – 16/8/2018

Data pengangguran di Australia yang mencatatkan bacaan menurun jauh lebih baik berbanding jangkaan bank pusat, dilihat sebagai tanda positif bagi matawang AUD.
Aussie yang sebelum ini didagangkan lemah turut mendapat manfaat daripada isu perdagangan AS-China yang semakin stabil. Menteri China akan bertemu dengan Setiausaha di bawah perbendaharaan AS untuk membuat rundingan perdagangan.
Namun berita positif bagi matawang AUD ini tidak memberi kelebihan terhadap matawang JPY yang menyaksikan JPY melemah ketika ini berbanding matawang-matawang utama yang lain.
 Dari segi teknikal, AUDJPY dilihat antara salah satu pasangan matawang yang sesuai untuk didagangkan berdasarkan sentimen pasaran global buat masa ini kerana faktor matawang-matawang ini yang bergerak berlawanan, namun perlu ditapis juga dengan isu-isu semasa yang lain.
AUDJPY semalam dilihat membuat sedikit penurunan ke paras support 79.70, namun harga mencatatkan kenaikan pada sesi pasaran Asia pagi ini setelah data pekerjaan dan pengangguran di Australia dikeluarkan.
Harga semasa setakat jam 4.50 petang ini di sekitar paras support 80.565 dan Moving Average 100 (MA100) dan jika harga membuat penurunan serta berjaya menembusi (breakout) pada paras support 79.70, tumpuan adalah pada support 78.80. Namun sebaliknya jika AUD terus mengukuh dan sentimen semasa kembali berisiko, berkemungkinan harga mencatatkan kenaikan dan mampu mencapai paras resistance sebelum ini di sekitar 82.075.
Paras support: 79.693, 79.257, 78.821.
Paras resistance: 80.565, 81.001, 81.437.


Bank Pusat Jepun Menepati Jangkaan Pasaran, Kadar Faedah Kekal -0.10%

Bank Pusat Jepun (BoJ) mengekalkan perlaksanaan polisi monetari sebelum ini pada Selasa. Terdapat petunjuk bahawa BoJ yakin akan mencapai sasaran inflasi iaitu pada 2%.
Berdasarkan undian majoriti, kadar faedah dikekalkan pada -0.1% dan sasaran hasil bon Jepun (JGB) pada pada 0%. Bank pusat akan meneruskan pembelian bon JGB sebanyak ¥80 trillion setahun. Selain itu, BoJ juga mengekalkan pembelian saham J-REIT dan ETF pada ¥90 billion dan ¥6 trillion.
 Namun Goushi Kataoka yang merupakan salah seorang ahli lembaga membantah keputusan mengekalkan kadar faedah. Bagi beliau BoJ harus mempertimbangkan untuk meningkatkan kadar faedah jika terdapat penangguhan dalam mencapai sasaran harga yang disebabkan faktor domestik.
Berdasarkan laporan bank pusat, ekonomi Jepun akan terus berkembang berikutan perlaksananan monetari polisi yang akan menjana ekonomi. Ekonomi luar negara juga akan berkembang dengan kadar yang sederhana pada tahun 2018. Pada tahun 2019, ekonomi akan terus berkembang namun dijangka dengan kadar yang semakin perlahan berikutan kesan peningkatan cukai dan kelembapan dalam pelaburan tetap perniagaan.
Matawang US Dolar menyusut berbanding yen iaitu sebanyak 0.01% kepada 113.16.


Risiko Pelantikan Calon Pemimpin Baru Britain Masih Menekan Dagangan Sterling

Dagangan Pound Sterling terus menurun pada Selasa dan masih lagi terhimpit oleh risiko situasi pengunduran Britain tanpa perjanjian (no-deal Brexit) berikutan proses pemilihan pemimpin Parti Konservatif sedan menjadi tumpuan.
Pelabur meragui calon utama yang dilihat akan menggantikan Theresa May sebagai pemimpin yang baru iaitu Boris Johnson dalam keupayaannya menguruskan situasi no-deal Brexit. Johnson menyatakan bahawa beliau serius untuk memimpin pengunduran Britain dari Kesatuan Eropah pada tarikh akhir 31 Oktober nanti tanpa perjanjian jika blok tersebut enggan membenarkan rundingan baru untuk perjanjian pengunduran Britain.
Selain itu juga, berdasarkan faktor fundamental, dagangan GBP terus melemah ekoran kenyataan bernada dovish oleh Bank of England (BOE) pada mesyuarat polisi minggu lalu.
Berbanding dagangan dolar USD, Sterling kembali melemah semula selepas mencapai kenaikan ke paras tertinggi bulan ini pada dagangan semalam ekoran USD yang masih berisiko.
Setelah mencecah paras ketinggian pada 1.27800 semalam, harga kembali membuat penurunan pada carta harga GBP/USD lebih 100 pips ke paras support MagicS2 pada indicator Moshed Magic Line semalam.
Penurunan harga diteruskan lagi pada hari ini walaupun pergerakan harga dilihat perlahan sepanjang sesi pasaran Asia.
Harga turun berlegar menuju ke zon RBS (resistance become support) berhampiran paras support 1.2643 (MagicS2) pada indicator Moshed Magic Line hari ini.
 Harga yang dilihat bakal meneruskan penurunan dijangka akan menuju pula ke paras support sekitar 1.2601 (MagicS2) dan penurunan terendah harian mampu mencecah ke zon support untuk dagangan Jun sekitar 1.2531 (MagicS3).
Sebaliknya jika harga kembali pantul membuat kenaikan semula, harga akan cuba melepasi kenaikan pada paras Magic Pivot 1.2713 hari ini sebelum paras resistance 1.2754 (MagicR1) akan kembali diuji semula.
Lihat gambar carta harga bagi pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.2643, 1.2601, 1.2531.
Paras resistance: 1.2754, 1.2825, 1.2866.

Team INTRADAY menggunakan bacaan dan carta forex dari Broker SaracenMarkets.


Analisis teknikal XAU/USD – Timeframe H1 – 7/5/2018

Jika diperhatikan, XAU/USD mula membuat kenaikan sejak minggu lalu setelah ia mencapai ke sekitar harga Key Support mingguan 1303.00 dan secara teknikalnya ia mulai membentuk wave ke arah kenaikan pada timeframe H1 dan sekiranya ia masih tidak breakout Key Support hari ini 1308.30, potensi adalah bullish.
 Jika bullish, target terhampir adalah mencapai harga sekitar 1318.00 dan jika breakout, kebarangkalian adalah tinggi untuk ia mencapai ke level resistance seterusnya iaitu 1324.45 babgi membentuk new HH wave H1.
Walaubagaimanapun, sekiranya harga XAU/USD breakout Key Support, ia berkemungkina akan menguji semula harga 1303.00/1302.90 ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pelabur Tak Keruan, CPI Bakal Jadi Penentu Arah USD!

Menanti terbitan data inflasi Amerika Syarikat, pasaran mata wang terus mempamerkan pergerakan yang tidak menentu pada pembukaan sesi Eropah.
Ini diperlihatkan pada dagangan US dolar yang sedikit meningkat, dengan indeks dolar diniagakan stabil pada sekitar harga 101.72 berbanding sekumpulan mata wang utama.
Terdahulu, mata wang gergasi itu didagangkan lemah susulan perkembangan yang mengecewakan dalam perbincangan antara Presiden AS Joe Biden dan penggubal dasar mengenai isu siling hutang.
Namun, perasaan tidak keruan pelabur lebih mendominasi pasaran ketika ini yang tidak sabar menantikan data inflasi AS.
Indeks harga pengguna (CPI) dijangka menunjukkan bacaan tahunan tidak berubah pada 5% dan bulanan sedikit meningkat kepada 0.4% pada bulan April.
 Bacaan lebih kuat dan lemah dalam CPI mungkin boleh mencetuskan volatiliti harga yang tinggi buat pasaran mata wang, terutamanya US dolar pada sesi New York.
Sementara itu di Eropah, mata wang euro kembali diniagakan lebih rendah selepas gagal mengekalkan pemulihan yang dicatatkan pada sesi Asia.
Mata wang pound pula terus bertahan pada paras ketinggian satu tahun ketika pasaran menjangkakan Bank of England (BOE) akan menaikkan kadar faedah sebanyak 25 mata asas pada hari Khamis.
Selain itu, mata wang berkaitan komoditi dolar Aussie, New Zealand dan Kanada bergerak mendatar di sekitar paras ketinggian mingguan berbanding dolar greenback.
Jom intai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Data Pekerjaan Australia Ubah Jangkaan Pelabur Untuk RBA!

Bacaan data pekerjaan Australia pada bulan Ogos menimbulkan ketidakpastian terhadap hala tuju seterusnya yang akan diambil oleh Reserve Bank of Australia (RBA) dalam menetapkan kadar faedah.
Angka terbaru dari Biro Perangkaan Australia (ABS) menunjukkan pekerjaan bertambah sebanyak 33,500 pada bulan lalu, meleset daripada jangkaan untuk peningkatan 35,000.
Bagaimanapun, catatan ini adalah lebih baik daripada bacaan pada bulan Julai yang telah menyaksikan penurunan mendadak dalam pekerjaan sebanyak 41,000.
Sementara itu, kadar pengangguran pula meningkat buat pertama kali dalam 10 bulan kepada 3.5% daripada 3.4%.
 Gabenor RBA, Philip Lowe baru-baru ini telah memberi indikasi mengenai fleksibiliti untuk beralih kepada kadar kenaikan yang lebih perlahan dengan syarat ia diikuti dengan data yang akan masuk.
Setakat September, bank pusat itu telah menaikkan kadar faedah kepada 2.35% iaitu tertinggi dalam tempoh 7 tahun.
Pasaran kini menjangkakan bank pusat itu akan bergerak pada kadar kenaikan 25 mata asas yang lebih perlahan dan berhenti pada sekitar tahap 3% dalam kadar tunainya.
Reaksi dolar Aussie melihatkan mata wang itu sedikit berubah susulan data tersebut dengan pergerakan harga masih dibataskan oleh dagangan USD yang kekal kuat.


Sentimen Terkini Pasaran Forex Pada Awal Sesi Asia Hari Rabu

Matawang Yen melemah ke paras terendah dua bulan lalu berbanding US dollar selepas Amerika Syarikat mengenakan China tariff pusingan kedua pada Selasa. Dalam masa yang sama hasil-bon 10 tahun AS juga telah meningkat ke paras tertinggi empat bulan yang lalu.
Matawang Pound Sterling (GBP) pula membuat sedikit kenaikan pada awal sesi Asia pagi tadi yang mencapai paras tertinggi dua bulan lalu berbanding greenback, termasuk Euro dan Yen berikutan harapan untuk Britain mendapat perjanjian dalam rundungan Brexit.
Amerika Syarikat telah menambah ketegangan perang-dagang dengan China apabila ia mengumumkan tariff pusingan kedua yang berjumlah $200 billion. Ia sekaligus mengundang tindak balas China dengan jumlah tariff sebanyak $60 billion terhadap produk dari Amerika Syarikat.
Indeks US dollar yang mengukur kekuatan matawang greenback berbanding enam matawang yang lain susut 0.02% setakat pada pukul 9.37 pagi.
 Major pair seperti EUR/USD setakat ini tidak banyak berubah dengan hanya susut 0.01%, di mana GBP/USD didagang 0.02% lebih rendah. USD/JPY pula merosot sebanyak 0.06%, dengan USD/CAD membuat kenaikan 0.05%. USD/CHF membuat penurunan 0.01%. Pair AUD/USD dan NZD/USD masing-masing tidak banyak berubah setakat ini.
“Ia seperti pasaran telah menyerap (priced-in) tariff $200 billion AS selepas Trump mengumumkan untuk mengenakan tariff baru,” demikian kata Shinichiro Kadota strategist di Barclays.
Selain itu, impak juga dilihat tidak besar dengan kadar tariff dikenakan pada permulaan 10% sebelum mula dinaikkan berbanding mengenakan kadar 25% sekaligus.
Pergerakan hasil-bon AS juga melonjak berikutan kebimbangan terhadap kenaikan inflasi di Amerika Syarikat, sekaligus menyokong kenaikan pasangan matawang USD/JPY.
Dalam perkembangan Brexit, Perdana Menteri Theresa May berkata mereka dan Kesatuan Eropah semakin hampir dengan perjanjian perpisahan. Ketua perunding dari EU, Michel Barnier berkata pada Selasa bahawa Kesatuan Eropah sudah bersedia untuk menyelesaikan isu sempadan Ireland sekaligus menunjukkan usaha dalam memeterai perjanjian pada bulan hadapan.


Analisis Teknikal USD/JPY – Timeframe H1 – 2/3/2018

Setakat petang ini harga USD/JPY telah bearish hampir 50 pips sejak awal pagi tadi. Jika diperhatikan secara teknikal, ia masih dalam wave bearish setelah breakout support 106.50 semalam dan kini berada di zone support 105.60.
 Jika breakout Key Support 105.60 ini, potensi harga untuk terus bearish adalah tinggi dan berpotensi mencapai ke sekitar 105.30 atau lebih rendah ke 105.00. Jika USD/JPY membuat kenaikan, dijangkakan ia akan melakukan pullback/retracement ke sekitar 106.30/00 sebelum meneruskan lagi penurunan.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Analisis GOLD – Pelabur Optimis Emas Bakal Capai $2,000 Jika Krisis Perang Kembali Hangat

Pelabur berwaspada terhadap dagangan emas di awal minggu ini yang bergerak lebih perlahan berbanding minggu lalu sementara perkembangan krisis perang Rusia-Ukraine kekal dipantau.
Masih meletakkan harapan untuk melihat emas melonjak lagi, pelabur optimis harga emas mampu mencapai semula paras ketinggian yang dicapai minggu lalu pada $1,974.00 selepas menyaksikan penurunan kembali di penghujung minggu.
Namun agak sukar untuk menjangkakan lonjakan emas buat waktu ini ekoran perkembangan rundingan antara Rusia dan Ukraine sedikit meredakan ketegangan perang yang tercetus sebelum ini.
Namun, risiko tetap menyelubungi pasaran dan turut membendung kejatuhan harga emas dari bawah paras $1,900.00. Malah terdapat jangkaan untuk emas capai sehingga paras $2,000.00 sekiranya peperangan kembali hangat semula.
Pada carta harga XAU/USD yang mengukur nilai emas berbanding US dolar, harga dilihat berlegar di atas paras 1900.00 sementara menantikan isyarat lebih jelas untuk pergerakan selanjutnya.
Penganalisis masih melihat harga emas bergerak dalam trend bullish, namun berlaku pembetulan harga dengan jangkaan kenaikan harga bersambung semula pada minggu ini.
 Kenaikan harga bakal dijangkakan berlaku sekiranya krisis perang kembali hangat dan boleh meningkatkan harga emas ke paras ketinggian yang dicapai seperti minggu lalu semula.
Melepasi paras ketinggian pada 1974.00 seterusnya akan mensasarkan harga emas untuk menuju paras 2000.00 sekaligus mencatatkan paras tertinggi terbaru sejak Ogos 2020.
Sebaliknya jika harga emas kecundang alami penurunan lebih rendah di bawah paras 1900.00, zon RBS (resistance become support) pada 1870.00 akan menanti penurunan harga dan reaksi harga pada zon tersebut akan menjadi tumpuan pelabur.
Jika isyarat penurunan harga akan diteruskan, sasaran seterusnya akan terarah pula kepada zon 1850.00 dan 1830.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Mampukah Laporan Pekerjaan Australia Dorong Kenaikan Lebih Tinggi AUD/USD Hari Ini?

Perkembangan semasa pasaran kewangan sehingga sesi New York semalam menyaksikan isyarat pengukuhan semula US dolar untuk kembali menambah tekanan terhadap dagangan mata wang utama yang lain.
Begitu juga dolar Australia yang turut menyusut berbanding US dolar dalam suasana pasaran yang kembali dinilai berisiko.
Namun, mencuri tumpuan pada sesi Asia pagi ini (Khamis), dolar Aussie kembali pamerkan peningkatan nilainya susulan reaksi pasaran terhadap terbitan laporan data pekerjaan Australia sebentar tadi.
Meneliti komponen dalam laporan memberi isyarat pemulihan pada pasaran buruh di Australia dengan kadar pengangguran menurun ke paras terendah hampir 50 tahun.
Namun, pertambahan pekerjaan untuk bulan April mencatatkan bacaan yang lemah pada sekadar 4,000 berbanding jangkaan untuk meningkat kepada 30,000.
Carta harga pasangan mata wang AUD/USD telah menunjukkan penurunan pada sesi New York semalam selepas kenaikan harga di awal minggu mendatar di paras ketinggian 0.70400.
Harga yang susut di bawah paras 0.7000 turut bergerak semula di bawah paras halangan Moving Average 50 (MA50) yang memberikan isyarat untuk perubahan trend bearish berikutan pengukuhan semula US dolar yang menekan harga ke bawah.
Namun lonjakan harga berlaku pada sesi Asia pagi ini selepas laporan data pekerjaan UK diterbitkan dan harga melompat dari paras 0.69500 ke zon 0.7000 semula.
 Gagal melepasi halangan MA50, harga kemudiannya paparkan penurunan semula pada awal sesi Eropah.
Penurunan lebih rendah akan dijangkakan sekiranya dolar Aussie gagal untuk mengekalkan lonjakan untuk mengatasi dominasi oleh US dolar.
Penurunan dijangkakan untuk menuju ke sekitar 0.69000 sebelum meneruskan penurunan lanjut ke zon support 0.68300.
Sebaliknya jika harga berjaya membuat lonjakan, rintangan pada zon 0.70400 akan kembali diuji untuk harga atasi.
Kenaikan yang diteruskan dilihat akan menuju zon tumpuan pada 0.7100 untuk harga catatkan paras ketinggian terbaru 2 minggu.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


AUD/USD Melonjak 40 PIPS, Terjun Semula 60 PIPS

Sesi pasaran Asia hari ini tertumpu kepada laporan data pekerjaan di Australia. Dolar AUD melonjak pada awal sesi pagi ini selepas data pekerjaan mencatatkan angka jauh lebih tinggi daripada jangkaan. Kadar pekerjaan pada bulan Januari meningkat sehingga 39.1K pertambahan berbanding bacaan sebelum ini yang telah dikemaskini iaitu 16.9K. Angka tersebut turut melonjak berbanding jangkaan penurunan 15.2K sementara kadar pengangguran pula kekal di paras 5.0% seperti yang dijangkakan.
Namun lonjakan tersebut tidak kekal lame sebelum Aussie kembali menunjukkan penurunan semula. Ini adalah berikutan daripada kenyataan susulan daripada Westpac yang mengemaskini unjuran bank pusat yang menjangkakan bakal ada penurunan kadar faedah.
Selain itu juga, dagangan Aussie turut masih berdepan risiko berkaitan rakan dagangnya, China di mana jurucakap Kementerian Luar Negeri China meyatakan negara itu tidak akan menggunakan kadar tukaran Yuan sebagai cip tawaran untuk menyelesaikan isu pertikaian perdagangan dengan Amerika Syarikat.
Pergerakan harga pada chart AUD/USD awal pagi ini melihatkan harga melonjak 40 pips selepas laporan pekerjaan Australia dikeluarkan namun kembali terjun 60 pips lebih rendah daripada lonjakan sebelumnya.

Lihat paras support dan resistance pada indicator Moshed Magic Line yang menjadi tumpuan harga pada AUD/USD.
Paras support: 0.7224, 0.7203, 0.7182.
Paras resistance: 0.7140, 0.7120, 0.7099.


Data Ekonomi Zon Eropah Lemah, Dagangan EUR/USD Kembali Menurun

Sebelum pelabur memberi tumpuan terhadap mesyuarat dasar monetari bank pusat Eropah sebentar nanti, dagangan dolar Euro telah mula memberi respon terhadap data ekonomi pada awal sesi Eropah hari ini.
Matawang dolar Euro mengukuh susulan data ekonomi Perancis dikeluarkan. Bacaan data PMI perkhidmatan mencatatkan bacaan lebih tinggi berbanding jangkaan kenaikan oleh pasaran untuk bulan Oktober begitu juga dengan bacaan data PMI pembuatan di Perancis yang meningkat dengan perkembangan kukuh pada aktiviti perkilangan.
Susulan bacaan data tersebut, pergerakan harga pada carta pasangan matawang EUR/USD telah melonjak sekitar 30 pips dari paras 1.11300 sehingga melepasi paras harga 1.11600.
Namun begitu, harga gagal meneruskan kenaikan dan kembali ditekan ke paras rendah semula berikutan bacaan data ekonomi Jerman pula menyusul.
Kembali memberikan tekanan buat dagangan dolar EUR apabila bacaan data PMI bagi ekonomi terbesar di zon Eropah iaitu Jerman mencatatkan bacaan mengecewakan.
Data PMI perkhidmatan Jerman untuk bulan Oktober menyusut ke paras terendah 37 bulan dengan perkembangan paling perlahan dalam sektor perkhidmatan sejak September 2016.
 Manakala, data PMI pembuatan pula turut mencatatkan bacaan yang lemah dengan penguncupan untuk bulan yang ke sepuluh dalam aktiviti perkilangan di Jerman.
Disusuli pula data PMI zon Eropah yang mengecewakan, harga pada EUR/USD dilihat membuat penurunan dan cuba melepasi garisan Moving Average 50 (MA50) untuk ke paras lebih rendah.
Pelabur seterusnya akan menantikan pula keputusan mesyuarat European Central Bank (ECB) selepas ini.
Jika matawang Euro terus menyusut, jangkaan penurunan harga akan menuju ke paras support pada 1.11100 sebelum meneruskan penurunan ke paras lebih rendah berkemungkinan mencecah zon RBS (resistance become support) pada 1.10600.
Namun jika harga kembali membuat kenaikan, paras resistance pada ketinggian 1.11800 yang dicapai pada Isnin lalu akan kembali diuji.
Lihat gambar carta pasangan matawang EUR/USD di bawah untuk rujukan teknikal analisis anda.


Ini Dia! Faktor Yang Mempengaruhi Pasaran Menjelang Hujung Minggu

Suasana pasaran kekal suram yang dipengaruhi oleh ketegangan antara Rusia dan negara Barat serta sikap hawkish bank pusat, memberi sokongan buat US dolar untuk terus menguat.
Amerika Syarikat telah meningkatkan lagi hukumannya terhadap Presiden Vladimir Putin dengan mengenakan sekatan pada Sberbank Rusia dan Alfa Bank serta menyekat pelaburan di negara itu oleh syarikat AS.
Sementara itu, Kesatuan Eropah (EU) dikatakan telah menyokong untuk mengharamkan import arang batu Rusia yang akan mula berkuatkuasa pada pertengahan Ogos, menurut dua sumber yang memberitahu Reuters. Bagaimanapun, setakat ini masih tiada laporan yang mengesahkannya secara rasmi.
US dolar kekal didagangkan mengukuh di paras ketinggian hampir dua tahun yang membenam mata wang utama lain untuk terus melemah ketika pasaran menuju penghujung minggu.
 Bacaan data tuntutan faedah pengangguran AS adalah positif, dengan sebanyak 166,000 tuntutan telah dicatatkan pada minggu lalu daripada 171,000 yang direkodkan sebelumnya.
Mata wang euro terus didagangkan rendah pada sesi Asia meskipun telah diperlihatkan dengan laporan minit mesyuarat Bank Pusat Eropah (ECB) yang bersedia untuk menamatkan program pembelian bonnya pada suku ketiga.
Hal ini sekali gus dilihat akan membuka peluang kepada kenaikan kadar faedah yang lebih cepat oleh pelabur.
Di sisi lain, dolar Aussie kekal suram selepas menghapuskan keuntungan yang diraihnya pada minggu ini susulan kenyataan hawkish daripada Bank Pusat Australia (RBA) pada mesyuarat polisi baru-baru ini.


Dollar Australia Akur Dengan Kekuatan Matawang Greenback!

Dollar Australia menyusut lebih rendah berbanding matawang gergasi pada Khamis walaupun terdapat sentimen yang tidak menentu terhadap US dollar. Dalam masa yang sama, Dollar New Zealand dinilai stabil sebaik sahaja RBNZ melaporkan kadar faedah kekal tidak berubah.
AUD/USD menyusut sebanyak 0.25 peratus kepada 0.7657.
Walau bagaimanapun, kerugian Dollar Australia kekal terhad berbanding US Dollar yang berada di bawah tekanan besar menjelang undi utama terhadap rang undang-undang penjagaan kesihatan di bawah pentadbiran Trump.
Kebanyakan trader dikatakan resah menanti keupayaan Trump dalam mengumpul sokongan yang cukup kuat sebelum menggantikan undang-undang Obamacare yang merupakan salah satu janji beliau yang terkandung di dalam kempen.
US Dollar menjunam sebelum ini gara-gara komen dovish daripada Fed terhadap jangkaan kenaikan kadar selanjutnya pada tahun ini.
 Disamping itu, Presiden Fed Chicago, Charles Evans mengatakan bahawa Fed sedang berada di landasan yang betul untuk menaikkan kadar secara beransur-ansur selepas mengambil keputusan bagi menaikkan kadar minggu lepas.
NZD/USD meningkat sebanyak 0.09 peratus.
Dalam pada itu, RBNZ mengekalkan kadar pada penanda aras 1.75 peratus sejajar dengan jangkaan awal pasaran.
Bank pusat berkenaan juga mengatakan bahawa dasar kemungkinan dikekalkan sehingga pertengahan 2018.
Pasaran global juga dikejutkan dengan serangan di London yang berlangsung pada Rabu (London). Setakat ini, 5 orang termasuk seorang polis disahkan terbunuh dalam serangan terbabit.
‘London Attack’ Tidak Akan Sesekali Mengubah Rancangan Britain : Theresa May


Masih Ada Harapan Untuk AUD/USD Meneruskan Semula Kenaikan?

Sesi Asia pada Khamis melihatkan dolar Australia kembali meningkat semula berbanding US dolar susulan data lebihan dagangan Australia yang diterbitkan dengan angka melebihi A$10 bilion merupakan catatan rekod tertinggi.
Hal ini telah menyokong kenaikan semula harga pada carta pasangan mata wang AUD/USD pada sesi Asia selepas harga menunjukkan penurunan pada sesi-sesi sebelumnya.
Pada dagangan Rabu semalam, harga dilihat berlegar pada paras rintangan 0.78300 sebelum mengalami penurunan semula ditekan oleh pengukuhan US dolar dalam pasaran.
Harga memberikan isyarat untuk trend penurunan harga semula selepas bergerak lebih rendah di bawah paras sokongan Moving Average 50 (MA50) pada rangka masa 1 jam pergerakan harga.
Pada sesi Asia pagi ini, penurunan harga dilihat masih diteruskan pada awal sesi bermula, namun harga mula melonjak semula ekonomi Australia diterbitkan.
Harga kekal meningkat sehingga pembukaan sesi Eropah dengan halangan dinamik MA50 diuji dan menuju zon rintangan semalam.
 Jika harga berjaya meneruskan kenaikan lebih tinggi, zon rintangan seterusnya pada 0.79000 perlu dilepas harga sebelum menuju ke paras ketinggian 0.8000 yang dicapai minggu lalu.
Sebaliknya, harga yang menyambung penurunan semalam akan menguji sekali lagi zon support sekitar 0.77400 sebelum meneruskan penurunan ke paras support lebih rendah pada 0.76500.
Momentum pengukuhan US dolar berkemungkinan perlahan susulan pelabur yang berwaspada menjelang laporan data pekerjaan NFP AS di penghujung minggu.
Lihat gambar carta pasangan mata wang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Apa Fokus Utama Pasaran Matawang Hari Ini?

Permulaan dagangan sesi Asia menyaksikan dagangan dolar Aussie mendapat sokongan untuk meningkat ketika para pelabur menantikan mesyuarat polisi Bank Pusat Australia (RBA) pada jam 11.30 pagi (waktu Malaysia).
Ketika penulisan dolar Aussie diniagakan stabil pada sekitar harga 0.7050, bangkit dari kerugian 1.5% yang dialaminya minggu lepas.
Peningkatan ini didorong oleh jangkaan pelabur yang mengharapkan sedikit tindakan daripada penggubal dasar RBA sebagai tindak balas kepada Federal Reserve (Fed) dan ekonomi semasa.
Bagaimanapun, dengan munculnya varian baharu Omicron, ia berkemungkinan dapat mematahkan hasrat RBA untuk memberi kenyataan yang hawkish mengenai dasar monetarinya.
 Meneliti pergerakan raja matawang pula, indeks dolar kekal diniagakan stabil di sekitar harga 96.30 berbanding pesaing utamanya.
Pelabur kini menantikan data inflasi dari Amerika Syarikat dan China pada minggu ini, yang diyakini akan menguatkan lagi isyarat hawkish bank pusat AS untuk pengurangan rangsangan lebih pantas.
Sementara itu, matawang pound terus berlegar di sekitar paras terendah 11 bulan walaupun pada sesi Eropah semalam, ia dilihat sedikit meningkat.
Timbalan Gabenor Bank Pusat England (BOE), Ben Broadbent memberi amaran bahawa ketidakstabilan pasaran buruh akan meningkatkan tekanan terhadap inflasi, sekali gus mengembalikan semula harapan untuk menaikkan kadar faedah.


Fuh! Data PPI Bulan September Melonjak Lebih Daripada Jangkaan Para Pakar!

Harga pengeluar A.S. meningkat lebih daripada jangkaan pada September di tengah-tengah kenaikan kukuh dalam kos perkhidmatan dan barangan, menunjukkan inflasi boleh kekal tidak selesa tinggi untuk seketika.
Indeks harga pengeluar (IHP) untuk permintaan akhir melantun semula 0.4% bulan lepas, kata Jabatan Buruh pada hari Rabu. Data untuk Ogos telah disemak lebih rendah untuk menunjukkan IHPR jatuh 0.2% dan bukannya menurun 0.1% seperti yang dilaporkan sebelum ini. Dalam tempoh 12 bulan hingga September, IHPR meningkat 8.5% selepas meningkat 8.7% pada bulan Ogos. Pakar ekonomi yang ditinjau oleh Reuters telah meramalkan PPI meningkat 0.2% dan meningkat 8.4% tahun ke tahun.
Pertumbuhan yang sederhana dalam inflasi pengeluar tahunan didorong oleh kelonggaran dalam kesesakan rantaian bekalan serta kemerosotan dalam harga komoditi daripada paras tertinggi yang dilihat pada musim bunga.
 Harga minyak dan petrol mungkin merosot berikutan keputusan minggu lalu oleh Pertubuhan Negara Pengeksport Petroleum dan sekutunya untuk mengurangkan pengeluaran minyak mentah.
Data pada Khamis mungkin menunjukkan harga pengguna meningkat pada bulan September berdasarkan tinjauan pakar ekonomi. Perkara ini dapat mendorong kenaikan kadar faedah sebanyak 75 mata asas bulan depan untuk kali keempat tahun ini.
The Fed sejak Mac telah menaikkan kadar dasarnya daripada hampir sifar kepada julat semasa 3.00% hingga 3.25%. Tanpa mengira komponen makanan, tenaga dan perkhidmatan perdagangan yang tidak menentu, harga pengeluar juga meningkat 0.4% pada bulan September. PPI teras yang dipanggil meningkat 0.2% pada bulan Ogos.
Dalam tempoh 12 bulan hingga September, PPI teras meningkat 5.6% selepas peningkatan yang sama pada bulan Ogos. Indeks US dolar yang mengukur mata wang US dolar berbanding enam mata wang utama bertumbuh dengan stabil pada paras dagangan 113.233.


Pelabur Harus Hati-Hati, Harga Emas Boleh Jatuh Rendah Lagi

Harapan pelabur untuk melihat harga emas terus melonjak pada dagangan penghujung minggu lalu kembali lebur apabila harga emas paparkan penurunan semula untuk menutup dagangan minggu lalu sekitar paras $1900.
Sehingga bersambung pada awal dagangan minggu ini, harga masih menampilkan corak penurunan harga dengan tekanan oleh peningkatan semula mata wang US dolar dalam pasaran.
Permintaan US dolar sebagai safe-haven kembali meningkat berikutan pelabur dilihat beralih arah kepada aset lebih selamat dengan beberapa faktor yang menambah kebimbangan pelabur.
Antaranya adalah peningkatan ketara kes jangkitan Coronavirus khususnya di Amerika Syarikat (AS) selain peningkatan ketara juga di Eropah.
Peningkatan nilai US dolar telah mendorong harga emas untuk bergerak di bawah tekanan dengan pergerakan di bawah paras halangan Moving Average 50 (MA50) yang memberi isyarat trend bearish pada carta harga XAU/USD.
Namun arah pergerakan harga masih belum jelas sementara harga masih berlegar di sekitar paras 1900.00 sehingga ke sesi Eropah hari ini.
 Jika harga gagal naik lebih tinggi di atas halangan dinamik MA50, penurunan lebih rendah harga dijangkakan untuk menuju paras support 1875.00.
Sebaliknya jika harga emas berjaya membuat kenaikan, zon SBR (support become resistance) 1910.00 akan kembali diuji untuk meneruskan kenaikan ke paras lebih tinggi.
Seterusnya, zon resistance sekitar 1930.00 akan kembali menjadi tumpuan sekali lagi setelah diuji 2 minggu berturut-turut.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Data Ekonomi AS Kukuh Dorong USD/JPY Melonjak Ke Paras Tertinggi 6 Bulan!

Data ekonomi Amerika Syarikat yang mencatatkan bacaan yang kukuh semalam telah melonjakkan dagangan dolar USD pada sesi New York berbanding matawang utama yang lain.
Data yang menjadi tumpuan pada Rabu adalah bacaan pertumbuhan GDP Amerika Syarikat untuk suku tahun ketiga dengan bacaan yang meningkat kepada 2.1% berbanding jangkaan 1.9%.
Turut mencatatkan peningkatan ketara adalah data pesanan barangan tahan lama untuk bulan Oktober yang meningkat kepada 0.6% berbanding jangkaan kenaikan 0.2% daripada bacaan penurunan -0.4% pada bulan sebelumnya.
Data perbelanjaan pengguna di Amerika Syarikat juga meningkat seperti yang dijangkakan kepada paras 0.3%.
Pergerakan kenaikan ketara harga turut dipamerkan pada carta pasangan matawang USD/JPY pada dagangan semalam.
Kenaikan harga telah mencatatkan paras tertinggi enam bulan sejak dagangan Mei lalu mencapai paras ketinggian pada 109.600.
Harga turut mencatatkan kenaikan harian sekitar 60 pips semalam dari paras 109.000. Pergerakan harga perlahan pada sesi Asia semalam sebelum lonjakan harga berlaku pada sesi New York melepasi paras ketinggian mingguan pada 109.200.
 Bersambung pada dagangan sesi pasaran Asia hari ini pula, harga kembali menunjukkan penurunan ekoran permintaan terhadap matawang Yen Jepun dalam sentimen pasaran yang agak berisiko.
Ini adalah disebabkan kebimbangan pelabur terhadap rang undang-undang Amerika Syarikat yang menyokong penunjuk perasaan Hong Kong yang bakal membangkitkan kemarahan pihak China.
Jika sentimen pasaran terus berisiko, harga dijangka akan kembali membuat penurunan semula dan akan cuba melepasi garisan sokongan Moving Average 50 (MA50) dan juga paras 109.200 pada zon RBS (resistance become support) yang terbaru.
Penurunan lebih rendah dilihat akan menguji semula paras tumpuan 109.00 sebelum menuju ke paras lebih rendah ke sekitar 108.700.
Sebaliknya jika harga berjaya mengekalkan momentum kenaikan, harga akan terus naik lebih tinggi untuk mencatatkan paras ketinggian bulanan terbaru dan juga paras tertinggi untuk tempoh 6 bulan.
Lihat gambar carta pasangan matawang USD/JPY di bawah untuk rujukan analisis teknikal anda.


Ini Yang Terjadi Pada Carta GBP/USD Selepas Mesyuarat BOE

Sebelum laporan pekerjaan NFP Amerika Syarikat (AS) pada malam ini, acara tumpuan semalam terarah pada mesyuarat polisi monetari bank pusat England menyaksikan pergerakan rancak mata wang Pound Sterling dalam pasaran di sesi New York.
Bank of England (BOE) mengekalkan kadar faedah tidak berubah dan akan mengurangkan pembelian bon mingguan kepada £3.4 bilion daripada £4.4 bilion.
Namun begitu, BOE menyatakan bahawa keputusan itu tidak boleh ditafsirkan sebagai perubahan dalam dasar monetari. Malah, BOE menekankan bahawa tidak akan mengetatkan dasar dalam tempoh terdekat.
Faktor yang bercampur itu membuatkan pergerakan harga pada carta pasangan mata wang GBP/USD gagal memberikan arah yang jelas dan bergerak turun dan naik dalam julat yang besar.
Namun, BOE juga telah meningkatkan unjuran pertumbuhan ekonomi UK untuk tahun 2021 kepada 7.25% berbanding 5.0% pada Februari lalu.
Dapat diperhatikan harga pada carta GBP/USD gagal untuk meneruskan kenaikan dan terhalang pada paras rintangan 1.39200 yang masih belum berjaya ditembusi setelah diuji beberapa kali sepanjang minggu ini.
Dengan ketinggian yang dicapai sekitar 1.39400, harga susut semula 80 pips mencecah paras 1.38600 dan menutup dagangan sesi New York di antara julat tersebut.
 Pergerakan harga dijangka perlahan sehingga sesi Eropah petang ini berikutan pelabur berwaspada untuk laporan pekerjaan NFP AS pula malam ini.
Jika harga berjaya tembusi rintangan 1.39200 dan berikan isyarat trend kenaikan, sasaran akan tertumpu semula pada paras 1.40000 namun perlu mengatasi dahulu paras ketinggian minggu lalu sekitar 1.39700.
Sekiranya harga menjunam, zon RBS (resistance become support) 1.38000 akan kembali menjadi destinasi yang dituju oleh harga.
Penurunan di bawah zon tersebut akan mendorong penurunan lebih rendah sehingga ke zon support utama pada 1.37000.
Lihat gambar carta pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ke Mana Hala Tuju AUD/USD Menjelang Penutup Minggu Ini?

Sungguh parah, matawang USD terus memberi ruang kepada matawang utama lain untuk kukuh pada dagangan minggu ini termasuk Australian dolar yang kekal relevan dalam mempamerkan penguasaan.
Dalam pada itu, penguasaan dolar Aussie juga berkebarangkalian terus disokong oleh terbitan data laporan pekerjaan Australia yang mencatat bacaan sangat positif daripada jangkaan yang diletakkan sebelum ini.
Akan tetapi kenyataan hawkish yang dinyatakan oleh Pengerusi Federal Reserve (Fed) Jerome Powell untuk membuat tapering lebih awal lagi dijangka akan berdaya dalam mempengaruhi pergerakan USD.
Meninjau pergerakan harga pada carta pasangan matawang AUD/USD tampaknya kekal agresif dalam menyerlahkan peningkatan melebihi 150 pips daripada zon RBS (resistance become support) 0.71000.
Peningkatan itu turut sama sekali telah pun merobek rekod tertinggi pada minggu lalu sekitar 0.72210 dan dilihat seakan membuat HH (higher high) terbaharu dalam memberi isyarat bullish lebih jelas lagi.
Isyarat bullish juga kelihatan jikalau diperhatikan pada timeframe 1 jam yang mana pergerakan harga terus memberi indikasi dengan kekal didagangkan di atas paras rintangan Moving Average 50 (MA50).
 Pelabur berkemungkinan bakal meletak sasaran awal yang seterusnya pada zon SBR (support become resistance) 0.73000 sekiranya harga mempunyai keupayaan untuk mencatat peningkatan lebih agresif.
Keadaan ini tentunya boleh dikatakan bahawa pergerakan harga dijangka akan menguji paras 0.73600 terlebih dahulu sebelum jangkaan bahawa harga barangkali mampu menuju ke zon rintangan 0.74000.
Sebaliknya andai kata harga kembali menerima tekanan daripada pengukuhan USD, zon paling hampir untuk dicecah adalah pada zon RBS 0.72000 setelah ia pernah menjadi tumpuan di hujung November.
Manakala tekanan yang lebih lagi sama sekali akan menekan pergerakan harga menguji semula ke zon RBS 0.71000 dan mungkin bakal diteliti oleh pelabur untuk menjangka sasaran harga yang berikutnya.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


USD/JPY Menunjukkan Isyarat Kenaikan Harga Setelah Menjunam Awal Minggu

Dagangan safe-haven Yen yang menyusut telah kembali meningkatkan pergerakan harga pada carta pasangan matawang USD/JPY.
Sentimen rundingan AS-China yang positif dengan laporan bahawa perjanjian fasa pertama semakin hampir mencapai perjanjian telah mengurangkan risiko dalam pasaran.
Ini juga telah menyokong dagangan dolar USD selepas diniagakan lemah pada awal minggu.
Kenaikan harga pada carta USD/JPY semalam melihatkan harga bergerak naik dari paras terendah harian hampir di sekitar paras 108.400 menuju zon SBR (support become resistance) pada 108.900.
Kenaikan tersebut juga telah melepasi garisan halangan Moving Average 50 (MA50) yang menunjukkan isyarat kecederungan harga untuk membuat kenaikan.
Namun pengukuhan dolar USD agak terbatas sementara pelabur turut berwaspada menantikan data pekerjaan NFP Amerika Syarikat yang akan dikeluarkan pada sesi New York esok hari. Laporan data ADP yang mengukur pertambahan pekerjaan sektor swasta mencatatkan bacaan menurun.
 Bersambung pada dagangan hari ini, harga pada carta USD/JPY masih lagi menguji paras SBR 108.900 sejak sesi Asia sehingga bersambung pada sesi pasaran Eropah.
Jika harga berjaya melepasi kenaikan dari zon tersebut, harga dilihat akan menuju paras tumpuan pada sekitar 109.200 sebelum meneruskan kenaikan menuju ke paras resistance pada ketinggian 109.700.
Namun jika harga bergerak turun lebih rendah melepasi semula garisan MA50, jangkaan penurunan harga akan menuju zon support pada paras 108.300 yang diuji pada dagangan November.
Sentimen rundingan dagang AS-China masih menjadi faktor utama penggerak harga bagi dagangan dolar USD dan Yen buat masa ini. Pergerakan harga dijangka lebih volatile menjelang laporan data pekerjaan NFP diterbitkan malam esok.
Lihat gambar carta pasangan matawang safe-haven USD/JPY di bawah untuk rujukan analisis teknikal anda.


Ini Punca US Dollar Berlegar di Paras Tertinggi Bagi Tempoh 14 Tahun Semalam!

Aussie berjaya meningkat dengan sederhana bersama-sama matawang Yen berikutan penurunan Dollar.
AUD/USD didagang meningkat sebanyak 0.04%, sementara pair USD/JPY merosot dalam sesi ini.
AUD-USD, 30 minit
AUD/USD, 30 minit
Di Australia, data pekerjaan menunjukkan pertambahan sebanyak 9,800 pekerja, berbanding 20,000 pekerjaan yang dijangka.
Dalam masa yang sama, US Dollar yang dinilai berbanding matawang utama yang lain kali terakhir dinilai pada 100.22.
 Keyakinan terhadap ekonomi Amerika Syarikat terus menolak matawang US Dollar untuk berlegar di paras tertinggi dalam tempoh 14 tahun. Pasaran dalam masa yang sama turut mengharapkan kenaikan kadar oleh Fed pada mesyuarat Disember nanti.
US Dollar sedikit melemah selepas data indeks harga pengeluar menunjukkan peningkatan sebanyak 0.8% bagi bulan Oktober. Angka ini agak mengecewakan kerana AS menjangkakan peningkatan kadar sebanyak 1.2%.
Dalam laporan berasingan, data pengeluaran perindustrian AS menunjukkan tiada perubahan bagi angka sebelum ini.
Pun begitu, US Dollar menguat berikutan jangkaan kenaikan kadar.
US Dollar juga kekal stabil pada paras tertinggi kerana harapan pemotongan perbelanjaan fiskal dan cukai dibawah pentadbiran Donald Trump.
Ini 10 Perkara Penting Yang Berlaku di Seluruh Dunia Semalam!


Adakah Data Dari China dan Australia Yang Dikeluarkan Tadi Menggugat Kekuatan Matawang Sesi Asia?

Aussie dan Yen meneruskan lonjakan dalam sesi ini berikutan data yang kurang memberangsangkan dari China.
AUD/USD didagang meningkat 0.08%, manakala USD/JPY menurun 0.31%.
AUD/USD 30 minit
USD/JPY, 30 minit
China melaporkan data CPI sebanyak 1.3% pada bulan Ogos menjauhi jangkaan awal sebanyak 1.7%, manakala data PPI merosot kepada -0.8%.
 Sebelum data dari China dikeluarkan, Australia melaporkan data pinjaman perumahan bagi bulan Julai jatuh -4.2%. Sementara itu, data pembiayaan perumahan melonjak 0.5%.
US Dollar Index yang mengukur kekuatan US Dollar kali terakhir dinilai pada 94.93.
Semalam, Dollar mengurangkan kerugian apabila data pengangguran menunjukkan kemerosotan. Jabatan Buruh Amerika Syarikat mengumumkan tuntutan pengangguran awal berkurang sebanyak 4,000 kepada 259,000 berbanding minggu sebelumnya.
Di samping itu, ECB turut mengumumkan bahawa bank pusat tersebut enggan melaksanakan apa-apa langkah rangsangan tambahan memandangkan langkah yang diambil sebelum ini sudah dianggap berkesan.
Draghi berkata, buat masa sekarang, kadar faedah akan kekal seperti yang telah ditetapkan sebelum ini.
Pekerja dinegara ini bekerja hampir 2163 jam setahun!


Perang Ukraine-Rusia Mula Beri Impak Pada Aktiviti Ekonomi Eropah!

Menghiasi pembukaan pasaran sesi Eropah adalah penerbitan data PMI pembuatan dan perkhimatan dari Zon Eropah dan UK yang memperlihatkan bacaan bercampur-campur pada bulan Mac.
Kedua-dua sektor mula menunjukkan pertumbuhan yang perlahan di Zon Eropah pada bulan lalu kerana mungkin terkesan dengan gangguan rantaian bekalan yang berterusan dan kekacauan daripada perang Ukraine-Rusia.
Aktiviti pembuatan Jerman merosot ke paras terendah tiga bulan, tetapi masih lagi menunjukkan pengembangan. Sentimen dalam sektor ini dibelenggu oleh kebimbangan daripada peningkatan tekanan inflasi dan perang di Eropah Timur.
Sementara aktiviti perkhidmatan juga menunjukkan pengurangan di Jerman, tetapi lebih kukuh di Perancis. Ketidakpastian dalam kekangan bekalan dan penurunan permintaan eksport berikutan perang di Ukraine sedikit mempengaruhi pertumbuhan.
 Meskipun begitu, mata wang euro sedikit meningkat sebagai reaksi awal kepada penerbitan data-data tersebut dengan terus didagangkan di sekitar harga 1.100 berbanding US dolar yang kukuh.
Seterusnya, meneliti bacaan data yang diterbitkan dari UK, sektor pembuatan terus menunjukkan kelembapan dengan merosot ke paras terendah 13 bulan pada Mac.
Ini dipengaruhi oleh pengeluaran pembuatan meningkat pada kadar paling lemah sejak 2021 dengan pertumbuhan sangat dipengaruhi oleh kekurangan bekalan dan tekanan inflasi yang semakin meningkat berikutan perang di Ukraine.
Sebaliknya, aktiviti perkhidmatan pula meningkat pada kadar terpantas dalam tempoh sembilan bulan, di tengah-tengah pembukaan semula ekonomi selanjutnya daripada penutupan Covid-19.
Reaksi awal menunjukkan mata wang pound sedikit berubah selepas tergelincir rendah sebelum penerbitan data, menyaksikannya didagangkan pada sekitar harga 1.3100 berbanding USD.


Ini Yang Terjadi Kepada Pasaran Matawang Sementara Menanti Ucapan Janet Yellen

US Dollar bergerak lebih tinggi berbanding matawang utama yang lain dalam sesi ini apabila pasaran terus dilihat yakin terhadap prospek peningkatan kadar oleh Fed. Pasaran juga memberi menanti ucapan yang dianggap penting dari Janet Yellen pada hujung minggu ini.
EUR/USD merosot 0.32% kepada 1.1023.
EUR/USD, 30 minit
US Dollar mengukuh selepas bebrapa ahli Fed pada Rabu menyokong kenaikan kadar dalam jangka masa terdekat.
Selain itu, kekutan matawang ini juga disumbang oleh data tuntutan awal pengangguran yang semakin baik untuk minggu berakhir 8 Oktober.
 Dalam sesi dagangan ini, GBP/USD jatuh 0.52%.
GBP/USD, 30 minit
Sementara itu, USD/JPY meningkat 0.35%, mendekati paras tertinggi dalam tempoh 2 bulan.
USD/JPY, 30 minit
US Dollar Index yang mengukur kekuatan US Dollar berbanding 6 matawang utama kali terakhir dinilai pada 97.82.

Sokongan IMF Diperlukan Untuk Menyelamatkan Greece Dari Beban Hutang


Sektor Ekonomi Eropah Catat Peningkatan Mengejutkan!

Peningkatan tidak dijangka dalam aktiviti ekonomi di Zon Eropah dilihat telah menyokong dagangan euro untuk bangkit dari lautan dalam.
Sektor perkhidmatan di Zon Eropah kembali menyaksikan peningkatan pada bulan November kepada 56.6 daripada 54.6 yang dicatatkan sebelumnya, bangkit dari paras terendah enam bulan.
Menurut IHS Markit, perkembangan aktiviti perniagaan yang lebih kukuh pada bulan ini telah mengetepikan jangkaan penganalisis untuk terus mengalami kelembapan.
Namun, bacaan ini dilihat tidak mampu menghalang Zon Eropah daripada mengalami pertumbuhan yang perlahan pada suku keempat, terutamanya apabila lonjakan semula kes Covid-19 di Jerman dilihat akan menyebabkan gangguan baru kepada ekonomi pada bulan Disember.
 Sementara sektor pembuatan di Zon Eropah juga meningkat pada bulan ini, dengan sedikit kenaikan pada 58.6 berbanding jangkaan untuk pertumbuhan yang lebih perlahan, dan lebih baik dari bacaan 58.3 sebelumnya.
Walaupun menunjukkan peningkatan, tetapi pertumbuhan pengeluarannya masih tersekat di tahap terendah sejak penutupan pertama Covid-19 pada tahun 2020, yang dikekang oleh gangguan rantaian bekalan.
Peningkatan ini sedikit sebanyak memberi sokongan buat dagangan euro untuk sedikit meningkat berbanding US dolar. Namun, matawang itu masih di tahap terendah 16 bulan.
Dalam pada itu, sektor perkhidmatan di UK meningkat sedikit dari jangkaan pasaran dengan kenaikan 58.6 daripada 59.1 sebelumnya. Sementara aktviti pembuatan pula meningkat 58.2 daripada 57.8 yang dicatatkan pada Oktober.
Matawang pound bagaimanapun tidak memaparkan reaksi dengan kekal didagangkan di tahap terlemah tahun ini pada 1.3380 berbanding USD.


Semua Peristiwa Penting Ekonomi Dalam Dagangan Minggu Ini. Polisi Monetari!

Polisi bank pusat akan menjadi perhatian utama pasaran minggu ini disamping data-data ekonomi secara keseluruhan di mana pasaran mahu melihat jangkaan pada separuh kedua tahun 2017.
Perkembangan politik di US akan terus diperhatikan sama ada terdapat kelegaan atau perkara ini akan menjadi lebih serius dari segi siasatan yang melibatkan Trump.
Di Eropah, SNB (Swiss National Bank) akan menetapkan kadarnya dan pasaran menjangka tiada perubahan dalam polisi kali ini dengan tiada perubahan yang signifikan dalam penetapan kadar ECB minggu lalu.
Selain itu, perkembangan politik di UK juga akan menjadi perhatian pasaran sama ada gabungan antara Konservatif dan Democratic Unionist Party memberi kesan negatif kepada rundingan Brexit. Dengan kedudukan Perdana Menteri Theresa May yang semakin lemah, ini akan memberi kelebihan kepada Kesatuan Eropah dalam rundingan nanti.
Berikut merupakan lima kalendar ekonomi terpenting minggu ini.

Penetapan kadar The Federal Reserve (Khamis, 2 a.m.)

Bank pusat US ini akan menetapkan polisi semasa mereka pada 15 Jun pukul 2 pagi waktu Malaysia di mana FOMC (Federal Open Market Committee) akan mengeluarkan kenyataan terbaru dan juga ramalan kadar faedah oleh setiap ahli FOMC.
Selepas itu, pengerusi Janet Yellen akan mengadakan sidang media pukul 2.30 pagi yang akan menjadi perhatian pasaran. Pasaran kali ini menjangka bank pusat akan menaikkan kadar faedah kepada 1.25% di mana potensi kenaikan berada di paras 90%.
Walaubagaimanapun, pasaran akan melihat secara teliti sama ada The Fed yakin dengan ekonomi di masa hadapan dan juga sama ada kemelesetan data-data ekonomi yang terbaru adalah sementara atau sebaliknya.

Laporan data harga pengguna US (Rabu, 8.30 p.m.)

Harga pengguna juga akan menjadi data yang perlu diberi tumpuan, khususnya dengan data-data terbaru yang secara umumnya masih lemah dari jangkaan. Impak oleh harga makanan dan bahan api akan menjadi lebih signifikan.
Data-data inflasi atau harga pengguna penting dalam sesebuah negara kerana ia akan menjadi penentu penetapan kadar faedah bank pusat. Oleh itu, ia begitu sugnifikan kerana selepas kurang daripada enam jam data ini dikeluarkan, Federal Reserve pula akan mengumumkan kadar faedah US.

Penetapan Kadar Bank of England (Khamis, 7.00 p.m.)

Bank pusat melalui MPC (Monetary Policy Committee) akan mengumumkan polisi monetari semasa negara ini. Bank pusat akan mengeluarkan kenyataan awal bersama minit mesyuarat dan tiada kemaskini laporan inflasi dalam penetapan kali ini di mana Gabenor juga tidak akan mengadakan sidang media.
Data-data terkini dilihat bercampur-campur khususnya dengan data lemah perbelanjaan pengguna.
Dalam mesyuarat bulan Mei, terdapat ketegangan politik di negara ini dan menghadkan tindakan dari bank pusat. Oleh itu, sebarang tindakan dari bank pusat akan dilihat seawal minggu ini di mana kebimbangan masih terarah kepada trend kenaikan inflasi yang disebabkan kejatuhan Sterling.

Data inventori minyak US (Rabu, 10.30 p.m.)

Data ini akan dikeluarkan pada hari sama data harga pengguna (CPI) US, di mana laporan terbaru inventori minyak mentah US akan memberi impak yang penting kepada pasaran.
Selepas kejatuhan inventori selama 8 minggu berturut-turut, pasaran minyak mentah jatuh mendadak dengan data terbaru yang dikeluarkan minggu lalu yang merekodkan tambahan 3 juta berbanding jangkaan kepada kemerosotan sebanyak 3 juta tong.
Dengan bekalan inventori yang semakin bertambah minggu ini akan meningkatkan kebimbangan kepada OPEC sama ada mereka mampu menyerap lebihan bekalan dalam pasaran atau sebaliknya.

Penetapan kadar bank pusat Jepun (Jumaat, 11 am – 1 pm)

Bank of Japan (BoJ) akan mengumumkan polisi terbaru mereka pada Jumaat dengan tiada masa yang spesifik ditentukan. Jangkaan pasaran bagi penetapan kadar kali ini adalah tiada perubahan dengan polisi semasa dikekalkan.
Terdapat potensi di mana bank pusat akan menaikkan penilaian mereka terhadap ekonomi, tetapi nada berhati-hati akan terus digunakan oleh Gabenor Kuroda. Pasaran juga akan meneliti komen tentang strategi keluar daripada polisi semasa dan juga retorik berkaitan polisi The Fed pada Khamis.
Sila tumpukan kepada kalendar-kalendar ini dan perhatikan pergerakan pasaran forex selepas sahaja laporan dikeluarkan dan nantikan ulasan kami bagi setiap peristiwa penting ini untuk pemahaman anda.
Akhir sekali, semoga berjaya kepada anda semua dalam dagangan minggu ini !


Pengukuhan Euro Terbantut, Pelabur Waspada Menjelang ECB!

Pergerakan mata wang terhad menghiasi dagangan sesi Asia berikutan kewaspadaan pelabur menjelang keputusan dasar Bank Pusat Eropah (ECB).
Kenaikan euro terbatas setelah mencatat peningkatan sekitar 2% dalam tiga sesi dagangan sebelum ini yang didorong oleh jangkaan ECB mungkin akan melaksanakan peningkatan kadar lebih besar sebanyak 50 mata asas.
Laporan mengenai saluran paip gas utama Rusia ke Jerman akan dibuka semula pada minggu ini selepas proses penyelenggaraan juga menyokong mata wang itu.
Namun, ketidaktentuan politik di Itali sedikit sebanyak merencatkan pengukuhan euro di mana Perdana Menteri Mario Draghi akan meletakkan jawatannya selepas tiga parti utama dalam gabungan luasnya tidak mengambil bahagian dalam undi percaya.
 Sementara itu, US dolar pulih daripada paras terendah hampir dua minggu pada sesi New York untuk indeks dolar kembali di sekitar harga 107.00 berbanding mata wang utama.
Mata wang pound pula kekal merosot berbanding US dolar dengan tumpuan terarah kepada undian kepimpinan Konservatif dan Perdana Menteri UK yang kini mempunyai dua calon terakhir, Rishi Sunak dan Liz Truss.
Terdahulu, pelabur telah diperlihatkan dengan bacaan data inflasi UK yang meningkat ke paras ketinggian 40 tahun terbaharu kepada 9.4% pada bulan Jun.
Dolar Kanada pula menguat setelah menyaksikan peningkatan berterusan dalam bacaan inflasi meningkat paling tinggi sejak Januari 1983 kepada 8.1% pada bulan lalu.


Ketegangan Geopolitik Semakin Reda- Ini Sentimen Pasaran Terkini!

US dolar melonjak naik kembali pada hari Selasa setelah beberapa hari mengalami penyusutan berikutan kekhuatiran pasaran terhadap impak pembunuhan komander atasan Iran.
Susulan daripada serangan udara tersebut, pelabur telah mengalihkan pelaburan mereka kepada matawang safe have dan emas. Matawang yen telah meningkat kepada paras tertinggi 3 bulan berbanding US dolar sebelum susut pada hari Selasa kerana kerisauan para pelabur terhadap konflik yang tercetus mula berkurangan.
Matawang yen pada awalnya mencatat bacaan 108.44 berbanding US dolar kemudian susut keparas 107.77 pada hari ini. Matawang Swiss franc yang juga merupakan safe haven telah susut daripada pengukuhan sebanyak 0.5% berbanding US dolar.
 Indeks US dolar yang mengukur dolar greenback berbanding enam matawang utama didagangkan kukuh sebanyak 0.35% pada paras 96.685 setakat jam 11.10 p.m.
Menurut penganalisis Commerzbank, berikutan tiada perkembangan berita buruk daripada Timur Tengah maka pasaran beranggapan konflik AS-Iran sedikit reda dan secara tidak langsung telah mengurangkan tindakan panik para pelabur.
Disisi lain matawang Euro telah mencatat penyusutan berbanding US dolar kepada paras dagangan 1.151 setakat jam 11.10 p.m. Matawang euro hanya bergerak sedikit selepas data inflasi bagi zon Eropah meningkat pada bulan Disember dan jualan runcit mengukuh melebihi jangkaan.
Kajian yang dikeluarkan baru-baru ini juga menunjukkan keyakinan para pelabur dan perniagaan semakin meningkat dalam zon Eropah. Sebagaimana menurut penganalisis MUFG, ini merupakan tanda-tanda yang positif dan menunjukkan potensi bahawa akan terdapat peningkatan dalam aktiviti ekonomi menuju 2020. Aliran data zon eropah yang bertambah baik menyediakan lebih banyak sokongan untuk euro


Dasar Trump Terus Menolak Tinggi Matawang Gergasi!

US Dollar melonjak dalam awal dagangan sesi Asia apabila keyakinan pelabur terhadap pengembangan dasar fiskal dan rangsangan pertumbuhan di bawah pentadbiran Trump dilihat semakin menguat.
US Dollar meningkat kepada 111.125 berbanding Yen, menjadikan angka tertinggi semenjak 31 Mei.
USD/JPY, 30 minit
Selain dari dasar yang akan di bawa Trump, kenaikan matawang gergasi juga berikutan jangkaan peningkatan kadar oleh Fed yang semakin hampir.
Kebanyakan trader menjangkakan bahawa Fed akan menaikkan kadar dalam mesyuarat Disember yang bakal diadakan pada 13-14 Disember nanti.
 US Dollar Index yang melawan 6 matawang utama juga menambah kekuatan sebanyak 0.1 peratus kepada 101.34 selepas mencatat peningkatan terbesar sebanyak 4 peratus minggu lalu.
Pada hari Khamis, Pengerusi Fed, Janet Yellen memberitahu panel kongres bahawa kadar akan dinaikkan “tidak lama lagi”.
Selain itu, James Bullard, salah seorang ahli Fed yang mengundi untuk menetapkan kadar bank pusat AS berkata pada minggu lepas bahawa kenaikan kadar akan memberi kejutan buat pasaran seperti naik turun pasaran global atau penurunan data pekerjaan.
Matawang Euro meningkat 0.1 peratus kepada $1.0598, kekal berlegar ke paras tertinggi yang dicapai pada Jumaat.
EUR/USD, 30 minit

 Berita-Berita Penting Sepanjang Minggu (21-25 November 2016)


Swiss National Bank Kekalkan Kadar Faedah -0.75%, Swissy Melemah

Swiss National Bank (SNB) mengekalkan kadar faedahnya di paras terendah pada Khamis dan mengatakan akan terus aktif dalam pasaran tukaran matawang asing jika perlu. Dalam kenyataan yang dikeluarkan, SNB mengatakan mengekalkan kadar faedah -0.75% sejajar dengan jangkaan pasaran.
Dalam kenyataan yang dikeluarkan pukul 4.30 petang pada Khamis, SNB menyatakan Swiss Franc (CHF) masih lagi bernilai tinggi walaupun ia telah melemah berbanding Euro dan US dolar baru-baru ini.
 Unjuran terkini inflasi lebih tinggi berbanding unjuran yang dibuat pada Jun. Untuk tahun 2017, SNB menjangka inflasi naik kepada 0.5% dari 0.4% sebelum ini. Untuk tahun 2018, SNB menjangka inflasi naik kepada 0.7% dari 0.4%, manakala untuk 2019 ia kekal di paras 1.1%.
Pada suku ketiga, ekonomi Switzerland dijangka akan mencatat pertumbuhan 2.7% dari segi tahunan. Secara keseluruhan, pemulihan dalam ekonomi negara ini akan berterusan beberapa bulan akan datang. Untuk 2018, SNB menjangka pertumbuhan di paras 2%.
Matawang Swiss Franc (CHF) melemah sejak pukul 4.30 petang pada Khamis, dengan USD/CHF membuat kenaikan dari 0.9849 kepada 0.9878 setakat pukul 5.07 petang.


Keyakinan Pengguna US Sedikit Susut Pada September

Data sentimen pengguna Amerika Syarikat sedikit tinggi daripada jangkaan pada September yang menunjukkan keyakinan di dalam ekonomi.
Data ini dikeluarkan oleh Universiti Michigan dalam tinjauan yang dibuat oleh Pusat Tinjauan Pengguna. Sentimen pengguna susut kepada 95.3 dari 96.8 pada Ogos.
Jangkaan pasaran untuk data kali ini adalah 95.1.
Indeks keadaan semasa meningkat kepada 113.9 pada September berbanding sebelum ini 110.9.
 Namun, indeks jangkaan pengguna jatuh kepada 83.4 daripada 87.7.
Indeks jangkaan inflasi pula masih kekal di paras 2.6% bagi tempoh 12 bulan akan datang.
Ketua penganalisis ekonomi Richard Curtin menjelaskan kejatuhan dalam data kali ini adalah disebabkan oleh kebimbangan terhadap impak taufan Harvey dan Irma.
“Dengan kerosakan akibat bencana di Texas dan Florida, ia tidak mengejutkan melihat reaksi pengguna,” kata Curtin. Namun ia lebih mengejutkan jika reaksi pengguna berterusan kerana seperti sejarah bencana sebelum ini ia tidaklah mengakibatkan keyakinan merosot dalam tempoh yang lama.
Beliau juga sedar dengan pengukuhan dalam pendapatan dan juga dengan kenaikan nilai hartanah dan ekuiti telah mengimbangi impak yang dibawa oleh bencana. Curtin menyimpulkan peristiwa yang berlaku baru-baru ini tidak akan mempengaruhi keyakinan dalam jangka masa lama.


Analisis GOLD – Emas Sendu, Data Inflasi AS Menjadi Tumpuan

Pergerakan harga XAU/USD yang mengukur nilai emas berbanding USD tampaknya kekal meneruskan gerakan perlahan serta mendatar sehingga ke penghujung sesi di kala permulaan dagangan minggu ini.
Ini dapat diperhatikan pada rangka masa 1 jam di carta harga apabila dagangan emas terus berlegar-legar di zon SBR (support become resistance) 1780.00 yang sebelum ini telah dianggap sebagai zon sokongan.
Namun pelabur juga berkemungkinan akan mengambil kira terhadap pergerakan harga yang kembali didagangkan di atas paras halangan Moving Average 50 (MA50) bagi isyarat awal kepada trend bullish.
Dagangan emas terus terpalit dengan ketidaktentuan pasaran dan kekal bergelut dalam mendapatkan pemangkin yang lebih jelas untuk memangkin pergerakan yang agresif di akhir dagangan tahun 2021.
Membataskan lagi pergerakan harga emas adalah susulan jangkaan bahawa terdapat kebarangkalian bahawa Federal Reserve (Fed) mungkin akan lebih segera dalam melaksanakan peningkatan kadar faedah.
Pemangkin utama bakal ditumpukan kepada terbitan indeks data harga pengguna (CPI) AS yang akan diterbitkan pada Jumaat dan dijangka berupaya untuk mempengaruhi permintaan dagangan emas.
 Secara tidak langsung jangkaan terbabit akan mengukuhkan harapan agar harga emas dapat kekalkan lonjakan yang dipamerkan pada penutup dagangan minggu lalu (Jumaat) untuk mencapai zon 1800.00.
Tambahan pula zon tersebut sering kali membantaskan lonjakan dan dek kerana itu ia telah menjadi zon tumpuan yang akan diuji terlebih dahulu sebelum jangkaan harga emas akan terus menyerlah lagi.
Akan tetapi tidak mustahil sekiranya paras rintangan MA50 berkenaan bakal kembali ditembusi yang sama sekali bakal mempengaruhi pergerakan harga untuk mencecah semula ke zon sokongan 1760.00.
Penurunan yang lebih rendah pula akan mendorong harga emas menjejaki zon sokongan seterusnya yang dilihat pada 1740.00 dan sekali gus bakal menggerakkan harga untuk kekal dengan trend bearish.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pasaran Matawang Kembali Tenang Selepas Menggila Dalam Hari Bersejarah Buat AS Semalam!

Yen didagang melemah dalam sesi Asia hari ini apabila data yang bercampur-campur dikeluarkan dari Jepun. Kiwi pula didagang stabil selepas Reserved Bank of New Zealand melaporkan pemotongan kadar penanda aras.
USD/JPY melonjak 0.21% manakala Aussie juga meningkat sebanyak 0.13%.
USD/JPY, 30 minit
AUD/USD, 30 minit
Di Jepun, data pesanan jentera jatuh berbanding yang telah dicatat sebelum ini.
Terdahulu, Reserved Bank of New Zealand melaporkan pemotongan kadar tunai rasmi sebanyak 25 mata asas kepada 1.75% pada Khamis. Bank itu mengakui bahawa langkah itu diambil berikutan ketidaktentuan pasaran yang memerlukan langkah lanjutan untuk menstabilkan ekonomi.
 Kiwi turut didagang meningkat dalam sesi ini berbanding US Dollar.
NZD/USD, 30 minit
Data pinjaman perumahan di Australia juga dilaporkan merosot pagi tadi.
Dalam masa yang sama, US Dollar Index yang mengukur kekuatan US Dollar kali terakhir dinilai pada 98.66.
Semalam, US Dollar didagang melonjak berbanding matawang utama yang lain selepas pulih dari kerugian mendadak berikutan pemilihan Donald Trump sebagai Presiden Amerika Syarikat yang baru.
Berikutan keputusan rasmi itu, Menteri Kewangan Jepun, Taro Aso berkata bahawa mereka sedia untuk campur tangan jika tindak balas keputusan pilhanraya itu menyebabkan kenaikan mendadak terhadap matawang Yen. Hal yang sama turut disuarakan oleh anggota Majlis Pimpinan Bank Pusat Eropah iaitu Ewald Nowotny apabila dikatakan bersedia untuk turut serta jika pasaran kewangan dilihat dalam keadaan yang mencemaskan.

Bukankah USD Sepatutnya Melemah Jika Trump Menang? Mungkin Inilah Sebabnya!


Sentimen Pasaran Terjejas, Harga Minyak Mentah Menjunam!

Harga minyak menurun pada Khamis kerana sentimen pasaran komoditi tersebut terjejas dengan lonjakan jumlah inventori.
WTI mentah diniagakan pada $49.34 setong, menyusut sebanyak 28 sen daripada harga penutup sebelum ini. Buat masa ini, WTI mentah telah kehilangan kira-kira 8.5 peratus daripada puncak tertinggi yang dicapai pada April.
Sementara itu, minyak Brent yang menjadi penanda aras bagi minyak mentah antarabangsa berada pada $51.58 setong, menurun sebanyak 24 sen.
Peniaga komoditi ini berkata, kejatuhan harga minyak mentah baru-baru ini berpunca daripada kesedaran bahawa pasaran minyak global masih kekal dibanjiri dengan lebihan bekalan walaupun OPEC dan beberapa pengeluar utama yang lain berusaha untuk mengurangkan sebanyak 1.8 juta tong minyak mentah sehari dalam separuh pertama tahun ini.
 Menurut penganalisis pasaran kanan di Oanda Singapura, pasaran global yang jelas mempunyai lebihan stok akan menambah kesukaran kepada proses perjanjian OPEC.
Selain itu, Amerika Syarikat melaporkan penurunan di dalam stok minyak mentah komersil pada Rabu, namun masih berlegar berhampiran paras tertinggi menurut rekod.
Namun begitu, harga minyak mentah kekal mendapat sokongan sederhana apabila OPEC dijangka akan melanjutkan proses pembekuan bekalan melebihi Jun tahun ini.
Bank of Japan Meletakkan Pandangan Yang lebih Yakin Terhadap Pertumbuhan Ekonomi Jepun!


USD Mula Berundur, Ucapan Powell Jadi Tumpuan!

Dolar Amerika sedikit berundur dari paras tertinggi lapan minggu berbanding pesaing utamanya pada awal sesi Eropah.
Berbanding sekumpulan mata wang, indeks dolar yang mengukur kekuatan dolar greenback diniagakan sedikit susut pada sekitar harga 103.35.
Keyakinan terhadap perjanjian siling hutang dilihat terus menyokong US dolar dan hasil perbendaharaan AS 10 tahun untuk kekal kukuh.
Bagaimanapun, pelabur turut berhati-hati terhadap sebarang aktiviti pengambilan untung menuju dagangan hujung minggu.
Pada masa yang sama, tumpuan pasaran kini disasarkan kepada ucapan Pengerusi Federal Reserve (Fed) Jerome Powell pada sesi New York akan datang.
 Walaupun dengan penyusutan US dolar, mata wang euro kekal didagangkan pada sekitar paras terendah tujuh minggu, manakala pound pula diniagakan pada paras terlemah tiga minggu berbanding greenback.
Sementara itu, mata wang yen mengurangkan sedikit kerugian selepas merosot ke paras terendah lima bulan berbanding US dolar.
Inflasi Jepun meningkat semula pada bulan April, di mana harga pengguna teras melonjak 3.4% daripada tahun sebelumnya.
Selain itu, dolar Aussie sedikit pulih daripada kejatuhan terdahulu, menyaksikannya didagangkan sekitar harga 0.6650 berbanding US dolar.
Dolar New Zealand juga diperdagangkan lebih tinggi ketika pasaran bersiap sedia untuk mesyuarat polisi Reserve Bank of New Zealand (RBNZ) pada minggu depan.
Di samping itu, dolar Kanada diniagakan stabil menjelang penerbitan data jualan runcit Kanada pada bulan Mac.


Analisis Teknikal EUR/NZD – Timeframe H1 – 14/8/2018

Pasaran global semasa yang tidak menentu sangat memberi kesan terhadap matawang EURO. EURO sebelum ini dibayangi oleh dasar kewangan QE yang dikekalkan oleh ECB dilihat antara matawang yang agak berisiko, ditambah pula dengan isu geopolitik AS-Turki memberi tekanan lagi kepada matawang tersebut.
Harga semasa pada chart EURO berbanding NZD dilihat masih bergerak di julat harga semalam (Isnin) ekoran matawang NZD juga terkesan dengan sentimen pasaran semasa yang tidak menentu minggu ini.
 EUR/NZD dilihat bergerak dalam julat harga 1.7353-1.7266 semalam sebelum harga dilihat membuat penurunan pada sesi pasaran Asia pagi tadi sehingga jam 4.30 petang ini, namun masih berada dalam julat harga tersebut.
Harga dilihat menguji support pada paras 1.72663 dan jika harga terus didagangkan lemah, berkemungkinan harga mampu menembusi (breakout) paras support tersebut. Harga berpotensi untuk turun lebih rendah sekitar paras support 1.7135 namun bergantung kepada sentimen pasaran semasa.
Paras support: 1.72826, 1.72309, 1.71954.
Paras resistance: 1.73698, 1.74053, 1.74570.


Harga Minyak Mentah Meningkat Dorong Penurunan Pada Dagangan USD/CAD

Harga minyak mentah masih mempamerkan kenaikan sejak awal minggu sehingga Rabu dengan pasaran turut disokong oleh keyakinan terhadap langkah rangsangan berskala mega yang telah pun diluluskan dengan suntikan dana di Amerika Syarikat bernilai $2 trilion.
Minyak mentah Amerika dan minyak Brent masing-masing meningkat di atas paras $25 dan $27 setong.
Namun begitu, kebimbangan terhadap pasaran minyak mentah ini masih tinggi dengan penurunan harga pada bulan ini telah mencecah 45% di samping ketegangan di antara negara pengeluar Arab Saudi dan Rusia.
Kenaikan semasa pada harga minyak telah memberi kesan positif terhadap matawang dolar Kanada yang berjaya mencatatkan pengukuhan berbanding US dolar di mana minyak mentah merupakan eksport utama Kanada.
Harga pada carta pasangan matawang USD/CAD telah menunjukkan penurunan pada lewat sesi New York semalam sehingga bersambung pada sesi Asia hari ini.
Pada rangka masa 1 jam pergerakan harga di carta USD/CAD, harga telah bergerak di bawah paras halangan Moving Average 50 (MA50) menunjukkan trend menurun.
 Penurunan harga kini menguji paras terendah harian pada Isnin sekitar 1.43400 sehingga dagangan memasuki sesi pasaran Eropah.
Jika penurunan harga diteruskan, zon RBS (resistance become support) sekitar 1.42700-1.41800 dilihat akan menjadi paras tumpuan.
Penurunan lebih rendah zon tersebut akan menuju zon RBS lebih rendah yang dilihat berada pada sekitar paras 1.4000.
Namun jika kenaikan harga kembali berlaku, harga akan cuba melepasi paras ketinggian pada dagangan minggu ini dan menuju paras resistance 1.46600 yang diuji harga pada minggu lalu.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


7 Berita Data Ekonomi Penting Tumpuan Pasaran Minggu Ini (3-7 April 2023)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data PMI Pembuatan AS Tinjauan ISM (Isnin 10.00 Malam): Sektor pembuatan di Amerika Syarikat masih berada di bawah paras angka yang menguncup. Bacaan tinjauan terbaru untuk bulan Mac juga dijangka masih kekal suram.
Mesyuarat Polisi Bank Pusat Australia (Selasa 12.30 Tengahari): Reserve Bank of Australia (RBA) dijangka akan mengekalkan kenaikan kadar faedah sebanyak 25 mata asas lagi minggu ini selepas mula memperlahankan kenaikan kadar yang agresif sejak Oktober tahun lalu.
Mesyuarat Polisi Bank Pusat New Zealand (Rabu 10.00 Pagi): Pasaran menjangkakan Reserve Bank of New Zealand (RBNZ) akan mula memperlahankan kenaikan kadar faedah kepada 25 mata asas untuk mesyuarat terbaru ini, selepas masih mengekalkan kenaikan yang agresif sehingga mesyuarat terakhir pada Februari lalu.
 Data Pekerjaan ADP AS (Rabu 8.15 Malam): Bakal menjadi petunjuk awal untuk laporan pekerjaan NFP di penghujung minggu, pasaran akan menilai pertambahan pekerjaan untuk sektor swasta di AS bagi bulan Mac. Angka ramalan adalah lebih rendah berbanding bulan sebelumnya.
Data PMI Perkhidmatan AS Tinjauan ISM (Rabu 10.00 Malam): Selepas sektor pembuatan diperhatikan di awal minggu, tinjauan bagi sektor perkhidmatan di AS pula akan diberi tumpuan. Bacaan diramalkan masih kekal baik seperti beberapa bulan terbaru.
Data Pekerjaan Kanada (Khamis 8.30 Malam): Pertambahan pekerjaan di Kanada pada Mac diunjur lebih rendah berbanding bulan sebelumnya sementara kadar pengangguran pula dijangka meningkat. Komponen-komponen data yang negatif akan memberi tekanan terhadap pergerakan mata wang dolar Kanada dalam pasaran.
Data Pekerjaan NFP AS (Jumaat 8.30 Malam): Menjadi tumpuan utama pada penutup dagangan minggu ini, laporan data NFP AS penting untuk memberi bayangan terhadap keputusan penetapan dasar monetari oleh Federal Reserve (Fed). Jangkaan besar Fed akan memperlahankan dasar setelah krisis perbankan yang melanda.


US Dollar Membenam Matawang Utama Lain Dalam Sesi Dagangan Eropah

US Dollar dicatat lebih tinggi berbanding matawang utama yang lain selepas beberapa data yang dikeluarkan oleh AS terus menambah kenaikan pasaran terhadap prospek kenaikan kadar oleh Fed.
EUR/USD jatuh 0.21%, yang paling rendah sejak 30 September.
EUR/USD, 30 minit
US Dollar mengukuh selepas Institut Pengurusan Bekalan melaporkan bahawa data aktiviti pembuatan meningkat 51.5 daripada 49.4 bulan Ogos. Penganalisis sebelum ini meramalkan peningkatan yang lebih kecil iaitu sebanyak 50.3.
Laporan tersebut sekali gus menambah keyakinan terhadap kekuatan ekonomi AS selepas data sentimen pengguna turut dicatat positif pada Jumaat lalu.
USD/JPY meningkat 0.60%, manakala GBP/USD kekal didagang stabil pada 1.2837.
USD/JPY, 30 minit
 GBP/USD, 30 minit
Sterling kekal berada di bawah tekanan berikutan kebimbangan pelabur selepas Perdana Menteri Britain, Theresa May menetapkan penghujung Mac sebagai tarikh untuk UK meninggalkan Kesatuan Eropah secara formal.
Sementara itu, AUD/USD susut 0.14% selepas RBA mengekalkan kadar tidak berubah pada 1.50%.
AUD/USD, 30 minit
Terdahulu pada hari ini, Biro Perangkaan Australia berkata bahawa angka kelulusan bangunan menurun sebanyak 1.8% pada bulan Ogos.
US Dollar Index yang mengukur kekuatan US Dollar meningkat 0.27%.

3 Mindset Yang Tidak Harus Anda Ketepikan Jika Ingin Jadi Manusia Berjaya


Data Tempahan Durable-Good U.S. Meleset, US Dolar Melemah

Satu petunjuk ekonomi penting yang menunjukkan aktiviti pelaburan aset tetap oleh firma-firma di Amerika Syarikat baru sahaja dikeluarkan pukul 9.30 malam tadi.
Tempahan barangan tahan-lama (durable goods) jatuh lebih daripada jangkaan pada Oktober yang mengurangkan keyakinan terhadap ekonomi U.S.
Tempahan durable goods yang termasuk komponen pengangkutan merosot 1.2% bulan lalu berbanding dengan jangkaan kenaikan 0.4%. Manakala data tempahan Core durable-goods yang tidak mengambil kira komponen pengangkutan naik 0.4% meleset daripada jangkaan kenaikan 0.5%.
Data Tuntutan Pengangguran (Jobless Claims)
 Dalam data berasingan, bacaan tuntutan pengangguran (Jobless claims) turut dikeluarkan pukul 9.30 malam tadi.
Jabatan Buruh US melaporkan jumlah tuntutan faedah/insurans pengangguran (Jobless claims) minggu lepas kurang daripada jangkaan.
Jumlah individu yang membuat tuntutan faedah/insurans pengangguran pada minggu lepas bagi minggu berakhir pada 03 November berkurangan sebanyak 13,000 kepada 239,000.
Penganalisis menjangkakan jumlah tuntutan faedah/insurans pengangguran akan meningkat sebanyak 241,000.
Minggu lalu juga adalah minggu ke-142 tuntutan pengangguran berada di bawah 300,000 yang mana menunjukkan kukuhnya pasaran pekerjaan Amerika Syarikat.


Ini Yang Terjadi Kepada Pasaran Minyak Mentah Disaat Jumlah Pengeluaran Masih Ditahap Yang Membimbangkan

Harga minyak merosot pada Khamis selepas data rasmi menunjukkan bahawa minyak mentah AS dan stok simpanan petrol meningkat dengan mendadak walaupun OPEC dan beberapa pengeluar lain menunjukkan tanda-tanda pengurangan bekalan untuk menyokong harga logam hitam.
Brent mentah menjunam sebanyak 24 sen atau sebanyak 0.4 peratus kepada $56.56 setong.
WTI mentah pula didagang menjunam sebanyak 28 sen atau 0.5 peratus kepada $53.60 setong.
Stok minyak mentah AS meningkat pada minggu lepas kepada nilai yang tidak disangka-sangka sebanyak 6.5 juta kepada 494.76 juta.
Peningkatan ini benar-benar tidak dijangka sehingga melebihi jangkaan penganalisis pasaran sebanyak 3.3 juta tong.
 Dalam masa yang sama, stok petrol meningkat sebanyak 3.9 juta tong. Permintaan petrol sedikit menurun sebanyak 5.7 peratus sejak 4 minggu yang lalu.
Harga sebelum ini sedikit disokong selepas OPEC dan beberapa pengeluar lain bersetuju untuk mengurangkan bagi membendung masalah lebihan bekalan.
Tinjauan pada awal minggu ini oleh Reuters juga menunjukkan bahawa OPEC dan beberapa pengeluar lain menunjukkan pematuhan yang tinggi terhadap perjanjian yang telah dimaterai.
Menurut laporan daripada BMI Research, pertumbuhan pengeluaran minyak akan kekal kukuh, dengan jangkaan peningkatan sebanyak 2.44 juta tong sehari diantara 2017 sehingga 2021.
Kontroversi : Panggilan Telefon Bersama Perdana Menteri Australia Ini Benar-Benar Mengundang Kemarahan Trump!


Inflasi Zon-Eropah Naik 2.10% Lebih Daripada Jangkaan

Inflasi Zon-Eropah meningkat di luar jangkaan pada bulan Julai menguatkan lagi potensi untuk European Central Bank (ECB) menamatkan program pembelian aset pada tahun ini.
Bacaan inflasi (CPI) meningkat 2.10% pada Julai lebih tinggi berbanding 2.00% yang direkodkan sebelum ini.
Bacaan inflasi-teras (Core-CPI) yang tidak mengambil kira perubahan harga barangan volatile (turun-naik) seperti tenaga dan makanan meningkat 1.10% daripada 0.90% sebelum ini.
 Untuk pengatahuan anda, sasaran inflasi ECB adalah di sekitar 2.00%.
Minggu lalu, bank pusat Eropah itu mengekalkan kadar faedah dan mengesahkan perancangan untuk menamatkan program pembelian bon pada penghujung Disember, namun komen yang diberikan secara keseluruhan sebagai ‘dovish‘.
Presiden European Central Bank (ECB), Mario Draghi pada Khamis menegaskan kadar faedah sifar bank pusat itu akan kekal sehingga akhir musim panas tahun depan.Melalui komen ini, maka jelas lah ia sebagai satu komen yang dovish jika dibandingkan dengan jangkaan pasaran yang menjangka kenaikan kadar faedah pada bulan September 2019.
Draghi dalam sidang media menyatakan Eropah masih memerlukan “rangsangan dasar monetari yang signifikan” walaupun telah mengumumkan perancangan untuk menamatkan program pembelian bon pada penghujung tahun ini.